Svarbus teisinis pranešimas

|

52005PC0337

Pasiūlymas Tarybos reglamentas nutraukiantis stireno-butadieno-stireno termoplastinio kaučiuko, kurio kilmės šalis yra Korėjos Respublika ir Rusija, antidempingo tyrimą, nutraukiantis tarpinę antidempingo priemonių, taikomų stireno-butadieno-stireno termoplastinio kaučiuko, kurio kilmės šalis yra Taivanas, peržiūrą ir panaikinantis šias priemones  /* KOM/2005/0337 galutinis */

	[pic] | EUROPOS BENDRIJŲ KOMISIJA |Briuselis, 26.7.2005KOM(2005) 337 galutinisPasiūlymasTARYBOS REGLAMENTASnutraukiantis stireno-butadieno-stireno termoplastinio kaučiuko, kurio kilmės šalis yra Korėjos Respublika ir Rusija, antidempingo tyrimą, nutraukiantis tarpinę antidempingo priemonių, taikomų stireno-butadieno-stireno termoplastinio kaučiuko, kurio kilmės šalis yra Taivanas, peržiūrą ir panaikinantis šias priemones(pateikta Komisijos)AIŠKINAMASIS MEMORANDUMASPASIūLYMO APLINKYBėS |Pasiūlymo pagrindas ir tikslai Šis pasiūlymas susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2004 m. kovo 8 d. Tarybos reglamentu (EB) Nr. 461/2004 (toliau – pagrindinis reglamentas) taikymu tyrime dėl stireno-butadieno-stireno termoplastinio kaučiuko, kurio kilmės šalis yra Korėjos Respublika ir Rusija, ir stireno-butadieno-stireno termoplastinio kaučiuko, kurio kilmės šalis yra Taivanas, importo. |Bendrosios aplinkybės Šis pasiūlymas yra pateikiamas atsižvelgiant į pagrindinio reglamento įgyvendinimą, ir yra parengtas remiantis tyrimu, atliktu pagal pagrindiniame reglamente nustatytus esminius ir procedūrinius reikalavimus. |Pasiūlyme taikomos nuostatos 2000 m. rugsėjo 18 d. Tarybos reglamentas (EB) Nr. 1993/2000, nustatantis galutinius antidempingo muitus ir galutinai surenkantis laikinuosius antidempingo muitus už Taivano kilmės stireno-butadieno-stireno termoplastinio kaučiuko importą. Siūlymas panaikinti šias priemones taikant Tarybos reglamentą. |Derinimas su kitomis Europos Sąjungos politikos kryptimis ir tikslais Netaikomas. |KONSULTAVIMASIS SU SUINTERESUOTOSIOMIS šALIMIS IR POVEIKIO įVERTINIMAS |Konsultavimasis su suinteresuotosiomis šalimis |Atliekant tyrimą, su šia procedūra susijusios suinteresuotosios šalys, remdamosi pagrindiniame reglamente numatytomis nuostatomis, turėjo galimybę ginti savo interesus. |Tyrimo atlikimas ir jo taikymas |Atlikti nepriklausomą tyrimą nebuvo reikalinga. |Poveikio įvertinimas Šis pasiūlymas yra pagrindinio reglamento įgyvendinimo rezultatas. Pagrindiniame reglamente nėra numatomas bendras poveikio įvertinimas, tačiau jame yra pateikiamas išsamus būtinų įvertinti sąlygų sąrašas. |TEISINIAI PASIūLYMO ASPEKTAI |Pasiūlytų veiksmų santrauka 2004 m. gegužės 28 d. Komisija pradėjo antidempingo tyrimą dėl stireno-butadieno-stireno termoplastinio kaučiuko, kurio kilmės šalis yra Korėjos Respublika ir Rusija, importo į Bendriją. Tą pačią dieną pagal Tarybos reglamentą (EB) Nr. 1993/2000 buvo pradėta tarpinė peržiūra dėl galutinių antidempingo muitų taikymo SBS, kurio kilmės šalis yra Taivanas. Kalbant apie dempingą, Rusijos eksportuojančiam gamintojui buvo nustatytas 31,7 % dempingo skirtumas ir de minimis skirtumas vieninteliam eksportuojančiam gamintojui iš Korėjos. Kalbant apie Taivano peržiūrą, vienam eksportuojančiam gamintojui buvo nustatytas 16,2 % dempingo skirtumas ir de minimis dempingo skirtumas – kitam. Buvo nustatyta, kad Bendrijos pramonės padėtis pablogėjo daugiausiai pardavimo kiekio ir pelningumo atžvilgiu. Tačiau priežastinio ryšio tarp importo dempingo kaina poveikio ir Bendrijos pramonės padėties pablogėjimo nebuvo nustatyta. Todėl siūloma, kad Taryba patvirtintų pridėtą reglamento pasiūlymą, kuriuo nutraukiama procedūra Korėjos Respublikai ir Rusijai bei panaikinamos Taivano importui galiojančios priemonės. Šis reglamentas turėtų būti paskelbtas Europos Sąjungos oficialiajame leidinyje ne vėliau kaip iki 2005 m. rugpjūčio 27 d. |Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2004 m. kovo 8 d. Tarybos reglamentu (EB) Nr. 461/2004. |Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl šios (-ių) priežasties (-čių): |veiksmų pobūdis yra aprašomas pirmiau minėtame pagrindiniame reglamente, nesuteikiant galimybės taikyti šalies sprendimą; |šiam pasiūlymui netaikoma nuoroda apie tai, kaip yra mažinama ir kaip atitinka pasiūlymo tikslą Bendrijai, šalių vyriausybėms, regionų ir vietos savivaldos institucijoms, ūkio subjektams ir piliečiams tenkanti finansinė ir administracinė našta. |Priemonių pasirinkimas |Siūlomos priemonės: reglamentas. |Kitos priemonės nėra laikomos tinkamomis dėl šios (-ių) priežasties (-čių): Pirmiau minėtame pagrindiniame reglamente nenumatoma alternatyvių galimybių. |POVEIKIS BIUDžETUI |Pasiūlymas neturi poveikio Bendrijos biudžetui. |PAPILDOMA INFORMACIJA |Galiojančių teisės aktų panaikinimas Priėmus pasiūlymą bus panaikinami galiojantys teisės aktai. |1.  PasiūlymasTARYBOS REGLAMENTASnutraukiantis stireno-butadieno-stireno termoplastinio kaučiuko, kurio kilmės šalis yra Korėjos Respublika ir Rusija, antidempingo tyrimą, nutraukiantis tarpinę antidempingo priemonių, taikomų stireno-butadieno-stireno termoplastinio kaučiuko, kurio kilmės šalis yra Taivanas, peržiūrą ir panaikinantis šias priemonesEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos Bendrijos narėmis nesančių valstybių[1] (toliau – pagrindinis reglamentas), ypač į jo 9 straipsnį,atsižvelgdama į Komisijos pasiūlymą, pateiktą pasikonsultavus su Patariamuoju komitetu,kadangi:A. PROCEDŪRA1. Galiojančios priemonės(1) 2000 m. rugsėjo mėn. Taryba, taikydama Reglamentą (EB) Nr. 1994/2000[2] ir Nr. 1993/2000[3], įvedė galutinius kompensacinius muitus, kurių dydis nuo 1 % iki 8,2 %, ir galutinius antidempingo muitus už stireno-butadieno-stireno termoplastinio kaučiuko (toliau – SBS), kurio kilmės šalis yra Taivanas, importą.(2) Galutiniai antidempingo muitai, nustatyti eksportuojantiems Taivano gamintojams ir išreikšti procentais nuo pasienio CIF vertės, yra tokie:-  Lee Chang Yung Chemical Industry Corp., Taipei 5,3 %-  Chi Mei Corp., Tainan 9,1 %-  Nebendradarbiaujantys eksportuojantys gamintojai 20,0 %2. Dabartiniai tyrimai(3) 2004 m. gegužės 28 d. pagal 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių[4] 5 straipsnį, Komisija pranešime (toliau – pranešimas apie tyrimo procedūrų inicijavimą), publikuotame Europos Sąjungos oficialiajame leidinyje [5], paskelbė apie pradedamą antidempingo tyrimą dėl SBS, kurio kilmės šalis yra Korėjos Respublika (toliau – Korėja) ir Rusija, importo į Bendriją.(4) Tą pačią dieną Komisija pranešime, publikuotame Europos Sąjungos oficialiajame leidinyje[6] , paskelbė apie pradedamą galutinių antidempingo muitų, įvestų SBS, kurio kilmės šalis yra Taivanas, importui pagal Tarybos reglamentą Nr. 1993/2000, tarpinę peržiūrą remiantis pagrindinio reglamento 11 straipsnio 3 dalimi.(5) Antidempingo tyrimas buvo pradėtas gavus 2004 m. balandžio 13 d. Europos chemijos pramonės tarybos (toliau – CEFIC arba pareiškėjas) skundą, kuris buvo pateiktas gamintojų, gaminančių 100 % viso Bendrijoje pagaminamo SBS, vardu. Skunde buvo pateikti šios prekės dempingo ir jo daromos materialinės žalos įrodymai, kurių pakako pagrįsti tyrimo pradžią.(6) Tarpinė peržiūra buvo grindžiama CEFIC skundu ir buvo įrodyta, kad dempingas ir žala kartojosi ir kad galiojančios priemonės prieš žalingą dempingą nebebuvo veiksmingos.3. Su tyrimu susijusios šalys(7) Komisijos tarnybos apie tyrimo pradžią oficialiai informavo Korėjos, Rusijos ir Taivano importuotojus bei prekybininkus ir jų asociacijas, tiekėjus bei žinomus susijusius vartotojus, susijusių eksportuojančių šalių atstovus ir skundą pateikusius Bendrijos gamintojus. Suinteresuotosioms šalims buvo suteikta galimybė pareikšti savo nuomonę raštu ir prašyti jas išklausyti per pranešime apie tyrimo procedūrų inicijavimą nustatytą laikotarpį.(8) Dėl didelio skunde ir prašyme išvardytų SBS importuotojų į EB skaičiaus, siekiant nustatyti žalą, pranešime apie tyrimo procedūrų inicijavimą pagal pagrindinio reglamento 17 straipsnį buvo numatyta importuotojų atranka.(9) Kad Komisijos tarnybos galėtų nuspręsti, ar bus reikalinga atranka, ir tokiu atveju atrinkti bendroves, visų importuotojų buvo paprašyta prisistatyti Komisijai ir, kaip nurodyta pranešime apie tyrimo procedūrų inicijavimą, pateikti svarbiausią informaciją apie jų su SBS susijusią veiklą per atrankos laikotarpį (2003 m. balandžio 1 d. – 2004 m. kovo 31 d.). Išnagrinėjus importuojančių gamintojų pateiktą informaciją ir dėl nedidelio atsakymų į pavyzdžių atrankos klausimus skaičiaus buvo nuspręsta, kad atranka nėra būtina.(10) Komisija išsiuntė klausimynus visoms suinteresuotosioms šalims ir visoms kitoms bendrovėms, kurios apie save pranešė per pranešime apie tyrimo procedūrų inicijavimą nurodytą laikotarpį.(11) Atsakymus atsiuntė vienas Korėjos eksportuojantis gamintojas, vienas Rusijos gamintojas ir dvi su juo susijusios Rusijos bendrovės, keturi Taivano gamintojai, keturi Bendrijos gamintojai ir keturi nesusiję importuotojai. Naudotojai atsakymų neatsiuntė.(12) Komisijos tarnybos rinko ir tikrino informaciją, kuri, jos manymu, yra reikalinga, siekiant padaryti išvadas dėl dempingo, jo daromos žalos ir Bendrijos interesų. Pagal pagrindinio reglamento 16 straipsnio 1 dalį, patikrinimai buvo atlikti šių bendrovių patalpose:2.  Bendrijos pramonės gamintojai3.  Dynasol Elastomeros S.A., Madrid, Ispanija4.  Kraton Polymers International Ltd., London, Jungtinė Karalystė5.  Polimeri Europa S.p.A., Milan, Italija6.  SA Petrofina NV Brussels, Belgija (buvusi Atofina Elastomers N.V.)7.  Korėjos eksportuojantys gamintojai8.  Korea Kumho Petrochemicals Co., Ltd., Seoul9.  Rusijos eksportuojantys gamintojai10.  SIBUR grupė:11.  Public Joint Stock Company „Sibirsko-Uralskaya Neftegazohimicheskaya Companiya“ (toliau – SIBUR), Moscow12.  Gazexport, Limited Liability Company, Moscow13.  Joint Stock Company Voronezhsyntezkauchuk, Voronezh(13) Tyrimas parodė, kad tik viena Rusijos bendrovė JSC Voronezhsyntezkauchuk , gamino svarstomąją prekę, o JSC SIBUR buvo daugiausiai atsakinga už pardavimą vidaus rinkoje ir žaliavų pristatymus. Didžiąją tiriamojo laikotarpio dalį Gazexport vykdė pardavimą eksportui. Todėl šiame tyrime trys susijusios Rusijos bendrovės laikomos viena SIBUR group bendrove.14.  Taivano eksportuojantys gamintojai15.  Chi Mei Corp., Tainan16.  Lee Chang Yung Chemical Industry Corp., Taipei17.  Nesusiję importuotojai18.  Guzman Cauchos S.L., Valencia, Ispanija19.  Monumenta Import Export GmbH, Troisdorf, Vokietija20.  Tecnopolimeri S.p.A., Seregno, Italija4. Laikinosios priemonės(14) Atsižvelgiant į būtinybę toliau nagrinėti tam tikrus žalos, priežastinio ryšio ir Bendrijos interesų aspektus, ypač atsižvelgiant į jų santykį su kartu vykdoma antidempingo muitų, taikomų SBS, kurio kilmės šalis yra Taivanas, tarpine peržiūra, SBS, kurio kilmės šalis yra Korėja ir Rusija, importui nebuvo įvestos laikinosios antidempingo priemonės. Nepaisant to, visos šalys buvo informuotos apie preliminarias tyrimo išvadas ir joms buvo skirtas laikotarpis, per kurį jos galėjo pateikti su šiuo informacijos paskelbimu susijusias pastabas; buvo atsižvelgta į žodžiu ir raštu pateiktas suinteresuotųjų šalių pastabas.5. Tolesnė procedūra(15) Komisijos tarnybos ir toliau ieškojo bei tvirtino informaciją, kuri, jos nuomone, buvo būtina galutiniams rezultatams, ypač dėl SBS importo iš Taivano.(16) Vėliau visoms šalims buvo pranešta apie pagrindinius faktus ir argumentus, kuriais remiantis buvo ketinama rekomenduoti:-  nutraukti procedūrą prieš SBS, kurio kilmės šalis yra Korėja ir Rusijai, importą; ir-  panaikinti Tarybos reglamentą (EB) Nr. 1993/2000, nustatantį galutinius antidempingo muitus už Taivano kilmės stireno-butadieno-stireno termoplastinio kaučiuko importą.(17) Joms taip pat buvo skirtas laikotarpis, per kurį jos gali pateikti su šiuo informacijos paskelbimu susijusias pastabas. Buvo atsižvelgta į žodžiu ir raštu pateiktas suinteresuotųjų šalių pastabas ir kur reikia buvo atitinkamai pakeistos išvados.6. Tyrimo laikotarpis(18) Tyrimo dėl dempingo ir žalos metu buvo nagrinėjamas laikotarpis nuo 2003 m. balandžio 1 d. iki 2004 m. kovo 31 d. (toliau – tiriamasis laikotarpis arba TL). Nustatant žalą buvo nagrinėjamos tendencijos nuo 2000 m sausio 1 d. iki TL pabaigos (toliau – atitinkamas laikotarpis).B. SVARSTOMOJI PREKĖ IR PANAŠIOS PREKĖS1. Svarstomoji prekė(19) Svarstomoji prekė yra stireno-butadieno-stireno termoplastinis kaučiukas, šiuo metu klasifikuojamas KN kodais ex 4002 19 00, ex 4002 99 10 ir ex 4002 99 90.(20) SBS yra triblokis kopolimeras, kurį daugiausia sudaro monomerinis stirenas ir butadienas. Jis gali būti sausas arba suskystintas naudojant aliejų gamybos procese. Be to, jis gali būti įvairių rūšių, kurios nustatomos pagal įvairias savybes, pavyzdžiui, pagal stireno ir butadieno santykį, aliejaus kiekį ar cheminę simetriją. Nors galimų SBS rūšių skaičius yra didelis, jos visos pasižymi tomis pačiomis pagrindinėmis fizinėmis savybėmis ir aiškios ribos, skiriančios jo rūšis, nėra. Be to visos SBS rūšys naudojamos tam pačiam tikslui, pavyzdžiui, bitumo šiluminiam perdirbimui kelių asfaltui ir stogų dengimo plėvelėms, technikos ir avalynės sudėtinėms dalims, plastiko modifikacijoms ir klijams. Todėl šiame tyrime jie laikomi viena preke.(21) Patikrinimo metu buvo nustatyta, kad per tiriamąjį laikotarpį viena bendrovė į Bendriją eksportavo stireno-izopreno-stireno blokinį polimerą (toliau – SIS). Nutarta, kad ši prekė negali būti laikoma svarstomąja preke. Iš tikrųjų, SIS yra kitokios fizinės sudėties nei SBS, nes monomeras viduriniame polimero bloke yra izoprenas, o ne butadienas. Taigi, ji nėra tos pačios fizinės charakteristikos ir šiame tyrime nenagrinėjama.2. Panaši prekė(22) Svarstomoji prekė ir SBS, gaminamas ir parduodamas Korėjos, Rusijos bei Taivano vidaus rinkoje, kaip ir SBS, gaminamas Bendrijos pramonėje ir parduodamas Bendrijoje, pasirodė turinti tas pačias pagrindines fizines ir chemines savybes bei pagrindinę paskirtį. Todėl šios prekės yra laikomos panašiomis, kaip apibrėžta pagrindinio reglamento 1 straipsnio 4 dalyje.C. DEMPINGAS1. Bendrieji metodai(23) Toliau išvardyti bendrieji metodai buvo taikomi visiems Korėjos, Rusijos ir Taivano eksportuojantiems gamintojams. Todėl toliau pateikiamose išvadose apie kiekvienos svarstomos šalies dempingą apibūdinama tik tai, kas būdinga kiekvienai eksportuojančiai šaliai.2. Normalioji vertė(24) Vadovaujantis pagrindinio reglamento 2 straipsnio 2 dalimi, Komisijos tarnybos pirmiausiai patikrino, ar kiekvieno bendradarbiaujančio eksportuojančio gamintojo SBS pardavimas vidaus rinkoje buvo tipiškas, t. y., ar bendras tokio pardavimo kiekis sudarė ne mažiau kaip 5 % viso gamintojo parduodamo eksporto į Bendriją kiekio. Vėliau Komisijos tarnybos nustatė tas SBS rūšis, kurias vidaus rinkoje parduoda bendrovės, kurių bendras vidaus pardavimas yra tipiškas, ir kurios buvo tos pačios rūšies ar tiesiogiai palyginamos su rūšimis, parduodamomis eksportui į Bendriją.(25) Kiekvienos rūšies, kurią eksportuojantys gamintojai pardavė savo vidaus rinkoje ir kurią, kaip nustatyta, galima tiesiogiai palyginti su SBS rūšimi, parduodama eksportui į Bendriją, atveju buvo nustatyta, ar pardavimas vidaus rinkoje buvo pakankamai tipiškas, kaip apibrėžta pagrindinio reglamento 2 straipsnio 2 dalyje. Buvo laikoma, kad konkrečios SBS rūšies pardavimas vidaus rinkoje yra pakankamai tipiškas, jei per TL tos rūšies bendras pardavimo vidaus rinkoje kiekis sudarė 5 % ar daugiau viso palyginamos SBS rūšies eksporto į Bendriją kiekio.(26) Vėliau Komisijos tarnybos, nustačiusios svarstomos SBS rūšies pelningo pardavimo nepriklausomiems klientams proporciją, nagrinėjo, ar galima laikyti, kad kiekvienos SBS rūšies pardavimo vidaus rinkoje tipiški kiekiai buvo parduoti įprastomis prekybos sąlygomis, kaip nurodyta pagrindinio reglamento 2 straipsnio 4 dalyje. Tais atvejais, kai susijusios SBS rūšies, parduodamos neto pardavimo kaina, kuri prilygsta arba yra didesnė už apskaičiuotas gamybos sąnaudas, pardavimo kiekis buvo didesnis nei 80 % tos rūšies bendro pardavimo kiekio ir kai tos rūšies svertinis kainos vidurkis prilygo arba buvo didesnis už gamybos sąnaudas, normalioji vertė buvo paremta faktine vidaus kaina, apskaičiuota kaip visų tos rūšies vidaus pardavimo kainos svertinis vidurkis per TL, nepriklausomai nuo to, ar pardavimas buvo pelningas ar ne. Tais atvejais, kai SBS rūšies pelningo pardavimo kiekis siekė 80 % ar mažiau tos rūšies bendro pardavimo kiekio arba kai tos rūšies svertinis kainos vidurkis buvo mažesnis už gamybos sąnaudas, normalioji vertė buvo paremta faktine vidaus kaina, apskaičiuota tik kaip tos rūšies pelningo pardavimo svertinis vidurkis, su sąlyga, kad šis pardavimas siekė 10 % ar daugiau tos rūšies bendro pardavimo kiekio.(27) Tais atvejais, kai bet kurios prekės rūšies pelningo pardavimo kiekis siekė mažiau nei 10 % tos rūšies bendro pardavimo kiekio, buvo laikoma, jog už vidaus kainą buvo parduota nepakankamai tos rūšies prekių, kad ja būtų galima remtis, nustatant normaliąją vertę. Tais atvejais, kai norint nustatyti normaliąją vertę nebuvo galima naudoti eksportuojančio gamintojo parduotos tam tikros rūšies prekės vidaus rinkos kainos, buvo manoma, kad konkrečios SBS rūšies apskaičiuota vertė buvo tinkamas pagrindas nustatyti normaliąją vertę.(28) Todėl, remiantis pagrindinio reglamento 2 straipsnio 3 dalimi, normalioji vertė buvo nustatoma prie eksportuojamų rūšių gamybos sąnaudų, jei būtina, patikslintų, pridėjus pagrįsta pardavimo, bendrųjų ir administracinių sąnaudų (toliau – PBA) sumą bei pagrįstą pelno skirtumą. Šiuo tikslu Komisija nagrinėjo, ar kiekvieno atitinkamo eksportuojančio gamintojo vidaus rinkoje patirtos PBA ir realizuotas pelnas laikytini patikimais duomenimis.(29) Buvo laikoma, kad faktinės vidaus PBA sąnaudos buvo patikimos tais atvejais, kai atitinkamos bendrovės vidaus pardavimo kiekis galėjo būti laikoma tipišku, palyginus su pardavimo eksportui į Bendriją kiekiu. Vidaus rinkos pelno skirtumas buvo nustatomas, remiantis tų rūšių vidaus pardavimu, kurios buvo parduodamos įprastomis prekybos sąlygomis. Šiuo tikslu buvo taikoma pirmiau aprašyta metodika.3. Eksporto kaina(30) Visais atvejais, kai svarstomoji prekė buvo eksportuojama tiesiogiai nepriklausomiems Bendrijos klientams, eksporto kaina buvo nustatoma pagal pagrindinio reglamento 2 straipsnio 8 dalį, t. y. pagal faktiškai sumokėtą arba mokėtiną eksporto kainą.4. Palyginimas(31) Normalioji vertė ir eksporto kainos buvo lyginamos gamintojui sumokamų kainų pagrindu. Siekiant užtikrinti sąžiningą normaliosios vertės ir eksporto kainos palyginimą, atliekant pataisymus buvo deramai atsižvelgta į skirtumus, kurie turėjo įtakos kainų palyginamumui, pagal pagrindinio reglamento 2 straipsnio 10 dalį. Atitinkami patikslinimai buvo daromi visais atvejais, kai buvo nustatoma, kad jie yra pagrįsti, teisingi ir paremti patikrintais įrodymais.5. Dempingo skirtumas(32) Pagal pagrindinio reglamento 2 straipsnio 11 dalį, kiekvieno eksportuojančio gamintojo normaliosios vertės svertinis vidurkis buvo palygintas su eksporto kainos svertiniu vidurkiu.6. Korėja(33) Atsakymus į klausimyną atsiuntė vienas Korėjos eksportuojantis gamintojas. Tyrimas parodė, kad Korėjos bendrovės bendras vidaus pardavimas buvo tipiškas. Be to, visų bendrovės parduotų SBS rūšių bendro vidaus pardavimo kiekis siekė 5 % ar daugiau bendro palyginamos SBS rūšies, eksportuojamos į Bendriją, pardavimo kiekio, todėl buvo laikoma, kad jis tipiškas.6.1. Normalioji vertė(34) Normaliajai vertei nustatyti buvo galima naudoti dviejų prekės rūšių vidaus kainas. Normalioji trijų prekės rūšių vertė buvo paremta vien tik pelningu pardavimu. Penkių prekių rūšių atveju mažiau nei 10 % vidaus pardavimo per TL buvo pelningi. Todėl tokiais atvejais Komisija, remdamasi pagrindinio reglamento 2 straipsnio 3 dalimi, nustatė normaliąją vertę pagal kiekvieno eksportuojančio gamintojo patirtas gamybos sąnaudas, pridėjus pagrįstas prekės pardavimo, bendrąsias ir administracines sąnaudas (toliau – PBA) bei pagrįstą pelną. Šiuo požiūriu, PBA sąnaudos buvo pagrįstos bendrovės PBA sąnaudomis, nes jų panašios prekės vidaus pardavimas buvo tipiškas, kaip apibrėžta pagrindinio reglamento 2 straipsnio 2 dalyje. Pelno skirtumui nustatyti buvo naudojamas vidaus pardavimo pelnas įprastomis prekybos sąlygomis, vadovaujantis pagrindinio reglamento 2 straipsnio 6 dalies pirmu sakiniu.6.2. Eksporto kaina(35) Kadangi svarstomosios prekės eksportas nepriklausomiems Bendrijos klientams buvo vykdomas tiesiogiai, eksporto kainos buvo nustatytos remiantis sumokėtomis ar mokėtinomis kainomis už svarstomąją prekę, ją parduodant eksportui į Bendriją pagal pagrindinio reglamento 2 straipsnio 8 dalį.6.3. Palyginimas(36) Pataisymai, kur derėjo ir buvo pagrįsti, buvo padaryti transporto, draudimo, tvarkymo ir kredito sąnaudose. Bendrovė kreipėsi dėl muito grąžinimo ir jos prašymas buvo patenkintas, pakoregavus normaliąją vertę, pagal pagrindinio reglamento 2 straipsnio 10 dalies b punktą, remiantis tuo, kad importo mokesčiai buvo mokami už panašią prekę, skirtą vartojimui eksportuojančioje valstybėje, tačiau buvo grąžinami, kai SBS buvo parduodamas eksportui.(37) Bendrovė taip pat kreipėsi dėl nuolaidos už perkamą kiekį koregavimo. Per patikrinimą bendrovė turėjo galimybę įrodyti, kad daroma nuolaida už perkamą kiekį turėjo įtakos kainoms. Tačiau jie nesugebėjo tinkamai įvertinti tariamų nuolaidų ir įrodyti, kad jos yra tiesiogiai susijusios su tiriamu pardavimu. Todėl, vadovaujantis pagrindinio reglamento 2 straipsnio 10 dalimi, prašymas buvo atmestas.6.4. Dempingo skirtumas(38) Nustatytas dempingo skirtumas, išreikštas nesumokėto CIF prie Bendrijos sienos porto kainos muito procentais:-  Korea Kumho Petrochemicals Co., Ltd., Seoul: 0,95 %(39) Kadangi Korea Kumho Petrochemicals dempingo skirtumas yra de minimis, t. y. sudaro mažiau nei 2 %, procedūra prieš Korėją turėtų būti nutraukiama, netaikant pagrindinio reglamento 9 straipsnio 3 dalyje numatytų priemonių.7. Rusija(40) Atsakymai į klausimyną buvo gauti iš trijų susijusių bendrovių ir buvo kartu įvertinti.7.1. Normalioji vertė(41) Tyrimas parodė, kad visas Rusijos pardavimas vidaus rinkoje buvo tipiškas ir kad tik viena konkreti prekės rūšis buvo parduodama ES. Buvo nustatyta, kad atitinkamos SBS rūšies pardavimas vidaus rinkoje buvo pakankamas ir, kad šis pardavimas galėjo būti laikomas tipišku. Be to buvo nustatyta, kad prekės rūšis, eksportuojama į EB, parduodama įprastomis prekybos sąlygomis. Todėl nustatant normaliąją vertę, buvo galima naudoti faktines vidaus rinkos kainas.(42) Viena SIBUR grupės bendrovių pati gamino pagrindines žaliavas (butadieną ir stireną) ir pirkdavo šias medžiagas tik jų pritrūkus. Kadangi buvo gauta prieštaringa informacija apie tam tikrų žaliavų superkamą ir pagaminamą kiekį per TL, Komisijos tarnybos, remdamosi pagrindinio reglamento 2 straipsnio 5 dalimi ir 18 straipsniu, naudojosi turimais faktais, šiuo atveju didžiausiu supirktų žaliavų kiekiu, apie kurį pranešė bendrovės, siekiant nustatyti žaliavų kainas, kad galėtų būti apskaičiuotos gamybos sąnaudos. Tačiau bendros peržiūrėtos gamybos sąnaudos nepakeitė išvados, kad vidaus rinkos kainos buvo tinkamas pagrindas normaliajai vertei nustatyti.(43) Atsižvelgiant į užduočių pasiskirstymą tarp svarstomųjų bendrovių, gamybos sąnaudos turėjo būti nustatytos sudedant visas susijusias gaminančios bendrovės JSC Voronezhsyntezkauchuk sąnaudas ir atitinkamas JSC SIBUR sąnaudas.(44) Po to, kai bendrovėms buvo pranešta apie sprendimą netaikyti laikinųjų priemonių, jos kreipėsi dėl nustatytos normaliosios vertės koregavimo, nes jos, pranešdamos apie savo pardavimą vidaus rinkoje per klaidą neatskaitė Rusijoje taikomo PVM. Patikrinimo metu buvo patikrintos vienos bendrovės pardavimo vidaus rinkoje kainos ir nustatyta, jog buvo pranešta apie neto kainas, be mokesčių. Kalbant apie antrąją bendrovę, vykdančią pardavimą vidaus rinkoje, vidaus rinkos kainos patikrinimo metu nebuvo tinkamai patikrintos, nes bendrovė negalėjo nurodyti visų tuo metu vykdomų pradavimų vidaus rinkoje sandorių. Tačiau pateiktos visos vidaus rinkų kainos vėliau buvo atsitiktine atranka patikrintos pagal sąskaitas faktūras. Remiantis šiomis sąskaitomis faktūromis, Komisijos tarnybos padarė išvadą, kad bendrovė buvo pranešusi apie atitinkamas pardavimo vidaus rinkoje kainas jau atskaičius mokesčius. Kalbant apie likusį pardavimą vidaus rinkoje, Komisijos tarnybos negalėjo laiku atlikti tolesnio patikrinimo dėl PVM. Atsižvelgiant į tai, kas išdėstyta, prašymas buvo atmestas.7.2. Eksporto kaina(45) Kadangi svarstomosios prekės eksportas nepriklausomiems Bendrijos pirkėjams buvo vykdomas tiesiogiai, eksporto kainos buvo nustatytos remiantis sumokėtomis ar mokėtinomis kainomis už svarstomąją prekę, ją parduodant eksportui Bendrijoje pagal pagrindinio reglamento 2 straipsnio 8 dalį.7.3. Palyginimas(46) Kadangi visas pardavimas buvo vykdomas gamintojo kainomis, pataisymai, kur derėjo ir buvo pagrįsti, buvo padaryti tik tvarkymo ir kredito sąnaudose.(47) Po to, kai bendrovėms buvo pranešta apie sprendimą netaikyti laikinųjų priemonių, jos kreipėsi dėl fizinių savybių koregavimo pagal pagrindinio reglamento 2 straipsnio 10 dalies a punktą, teigdamos, kad jų gaminamas SBS buvo blogesnės kokybės už tą pačią prekę, pagamintą Bendrijos pramonėje. Patikrinimo metu buvo patikrinta ir patvirtinta, kad Rusijoje gaminamas ir Rusijos vidaus rinkoje parduodamas SBS buvo toks pat, koks buvo parduodamas EB. Todėl, vadovaujantis pagrindinio reglamento 2 straipsnio 10 dalies a punktu, prašymas buvo atmestas.7.4. Dempingo skirtumai(48) Dempingo skirtumas, išreikštas nesumokėto CIF prie Bendrijos sienos importo kainos muito procentais:-  SIBUR grupė, Rusija: 31,7 %8. Taivanas(49) Atsakymus į klausimynus atsiuntė keturi Taivano SBS gamintojai. Atsakymai parodė, kad tik tos dvi bendrovės, kurioms taikomi individualūs dempingo muitai, eksportavo svarstomąją prekę į EB per TL.8.1. Normalioji vertė(50) Tyrimas parodė, kad vienos bendrovės visas pardavimas vidaus rinkoje buvo tipiškas ir kad tik viena konkreti prekės rūšis buvo parduodama ES. Buvo nustatyta, kad atitinkamos SBS rūšies pardavimas vidaus rinkoje buvo pakankamas ir, kad šis pardavimas galėjo būti laikomas tipišku. Be to, buvo nustatyta, kad ši prekės rūšis, eksportuojama į EB, parduodama įprastomis prekybos sąlygomis. Todėl, nustatant normaliąją vertę, buvo galima naudoti faktines vidaus rinkos kainas.(51) Tyrimas kitoje bendradarbiaujančioje bendrovėje parodė, kad bendras vidaus pardavimas buvo tipiškas. Be to, aštuonių bendrovės parduotų SBS rūšių bendro vidaus pardavimo kiekis siekė 5 % ar daugiau bendros palyginamos SBS rūšies, eksportuojamos į Bendriją, pardavimo kiekio, todėl buvo laikoma, kad jis yra tipiškas. Tačiau viena SBS rūšis, parduodama EB nebuvo parduodama vidaus rinkoje.(52) Normaliajai vertei nustatyti buvo galima naudoti aštuonių prekės rūšių vidaus rinkos kainas. Komisijos tarnybos tai prekės rūšiai, kurios pardavimas vidaus rinkoje nebuvo nustatytas, pagal pagrindinio reglamento 2 straipsnio 3 dalį nustatė normaliąją vertę, remdamasi eksportuojančio gamintojo patirtomis gamybos sąnaudomis, pridėjus pagrįstas prekės pardavimo, bendrąsias ir administracines sąnaudas (toliau – PBA) bei pagrįstą pelną. Šiuo požiūriu, PBA sąnaudos buvo paremtos šios bendrovės PBA sąnaudomis, nes jų panašios prekės vidaus pardavimas buvo tipiškas, kaip apibrėžta pagrindinio reglamento 2 straipsnio 2 dalyje. Pelno skirtumui nustatyti, vadovaujantis pagrindinio reglamento 2 straipsnio 6 dalimi, buvo naudojamas vidaus pardavimo pelnas įprastomis prekybos sąlygomis.8.2. Eksporto kaina(53) Kadangi svarstomosios prekės eksportas nepriklausomiems Bendrijos pirkėjams buvo vykdomas tiesiogiai, eksporto kainos buvo nustatytos remiantis sumokėtomis ar mokėtinomis kainomis už svarstomąją prekę, ją parduodant eksportui Bendrijoje pagal pagrindinio reglamento 2 straipsnio 8 dalį.8.3. Palyginimas(54) Pataisymai, kur derėjo ir buvo pagrįsti, buvo padaryti vienai bendrovei atsižvelgiant į transporto, draudimo, tvarkymo, kredito ir komisinių mokesčių sąnaudas.(55) Tada bendrovė kreipėsi dėl išlaidų po prekių pardavimo koregavimo pagal pagrindinio reglamento 2 straipsnio 10 dalies h punktą, teigdama, kad specialios paslaugos po prekių pardavimo buvo siūlomos tik vidaus rinkos pardavimui. Patikrinimo metu bendrovė turėjo galimybę pagrįsti savo prašymą, tačiau negalėjo įrodyti, kad po prekių pardavimo buvo teikiamos paslaugos. Todėl, vadovaujantis pagrindinio reglamento 2 straipsnio 10 dalimi, prašymas buvo atmestas.(56) Be to, bendrovė kreipėsi dėl valiutų konvertavimo koregavimo pagal pagrindinio reglamento 2 straipsnio 10 dalies j punktą. Prašymas buvo grindžiamas tuo, kad bendrovė laikė pardavimo sumą tam tikram pardavimui eksportui sąskaitoje nurodyta valiuta ir konvertuodavo ją tik esant palankiam kursui. Tačiau, kadangi valiutos keitimo kursas apskaitos sistemoje atitiko atskiro eksporto pardavimo dienos kursą ir jame atsispindėjo pardavimo suma nacionaline valiuta, spekuliacinis pelnas iš valiutos kurso negalėjo būti koreguojamas. Bendrovė neįrodė, kad įvykdė pagrindinio reglamento 2 straipsnio 10 dalies j punkto sąlygas, todėl prašymas buvo atmestas.(57) Pataisymai, kur derėjo ir buvo pagrįsti, buvo padaryti kitai bendrovei transporto, draudimo, aptarnavimo, krovimo, pakavimo ir kredito sąnaudose.(58) Ši bendrovė taip pat kreipėsi dėl fizinių savybių koregavimo pagal pagrindinio reglamento 2 straipsnio 10 dalies a punktą, teigdama, kad kai kurie blogesnės kokybės svarstomosios prekės pardavimas Bendrijoje neturėjo atitikmens vidaus rinkoje. Patikrinimo metu bendrovė turėjo galimybę įrodyti, jog tariami fizinių savybių skirtumai paveikė kainas ir kainų palyginamumą. Tačiau jie negalėjo įrodyti, kad tariami fiziniai skirtumai nuolat darė įtaką svarstomosios prekės kainoms arba jos vartojimui, lyginant su atitinkamos geresnės kokybės SBS rūšimi, parduodama vidaus rinkoje. Todėl šis prašymas buvo atmestas.8.4. Dempingo skirtumai(59) Dempingo skirtumas, išreikštas nesumokėto CIF prie Bendrijos sienos importo kainos muito procentais:-  Lee Chang Yung Chemical Industry Corp., Taipei: -1,8 %-  Chi Mei Corp., Tainan: 16,2 %D. ŽALA1. Bendrijos pramonės apibūdinimas(60) Šie Bendrijos gamintojai parėmė skundą:-  Dynasol Elastomeros S.A., Madrid, Ispanija;-  Kraton Polymers International Ltd., London, Jungtinė Karalystė;-  Polimeri Europa S.p.A., Milan, Italija;-  SA Petrofina NV Brussels, Belgija (buvusi Atofina Elastomers N.V.);(61) Kadangi šie keturi skundą pateikę bendradarbiaujantys Bendrijos gamintojai atstovauja 100 % svarstomosios prekės Bendrijos produkcijos, manoma, kad skundą pateikę gamintojai sudaro Bendrijos pramonę pagal pagrindinio reglamento 4 straipsnio 1 dalį ir 5 straipsnio 4 dalį.2. Bendrijos vartojimas(62) Bendrijos vartojimas buvo nustatytas remiantis Bendrijos pramonės pardavimo Bendrijos rinkoje kiekiu, pridėjus importą iš Korėjos, Rusijos ir Taivano bei pridėjus apskaičiuotą SBS importo iš kitų trečiųjų šalių pagal atitinkamus KN kodus santykį, nes SBS atitinka tik dalį šių muitinės kodų. Šis santykis buvo paremtas metodika, kuri taikoma po skundo, kai neturima jokio kito informacijos šaltinio. Importas iš Korėjos, Rusijos ir Taivano buvo nustatytas pagal šių trijų šalių bendradarbiaujančių eksportuojančių gamintojų pateiktus skaičius, nes tyrimo metu buvo nustatyta, kad jie sudaro 100 % svarstomosios prekės eksporto į Bendriją iš tiriamųjų šalių.(63) Nuo 2000 m. iki TL Bendrijos vartojimas sumažėjo nuo 193 756 tonų iki 180 195 tonų, t. y., 7 %. Tačiau Bendrijos vartojimas buvo didžiausias 2002 m., o po to staiga sumažėjo 9 %.2000 | 2001 | 2002 | 2003 | TL |Bendrijos vartojimas (tonomis) | 193 756 | 191 827 | 198 741 | 188 562 | 180 195 |Indeksas | 100 | 99 | 103 | 97 | 93 |3. SBS importas iš tiriamųjų šalių3.1. Kumuliacija(64) Komisija nagrinėjo, ar SBS, kurio kilmės šalys yra Korėja, Rusija ir Taivanas, importo poveikį reikėtų vertinti bendrai pagal pagrindinio reglamento 3 straipsnio 4 dalį.(65) Šiame straipsnyje numatoma, kad iš dviejų ar daugiau šalių importo poveikis, kuriam taikomas antidempingo tyrimas, bendrai vertinamas tik nustačius, kad: a) dempingo skirtumas, apskaičiuotas importui iš kiekvienos valstybės, yra didesnis nei 9 straipsnio 3 dalyje apibrėžtas de minimis ir kad importo iš kiekvienos valstybės kiekis nėra nereikšmingas; ir b) atsižvelgus į importuotų prekių tarpusavio konkurencijos sąlygas ir į importuotų prekių ir panašių Bendrijos prekių konkurencijos sąlygas, importo poveikį tikslinga vertinti bendrai.(66) Kalbant apie Korėją ir vieną Taivano eksportuojantį gamintoją, tyrimas parodė, kad nei de minimis kiekio, nei dempingo nebuvo nustatyta. Todėl, pagal pagrindinio reglamento 3 straipsnio 4 dalį šis importas negalėjo būti vertinami bendrai. Priešingai, kaip nurodyta pirmiau, dempingo skirtumai, nustatyti Rusijai ir kitiems bendradarbiaujantiems Taivano eksportuotojams, gerokai viršija de minimis ribą, o importo iš minėtų šalių kiekis nėra nereikšmingas, kaip apibrėžta pagrindinio reglamento 5 straipsnio 7 dalyje, ir bendra rinkos dalis siekia 5,3 %.(67) Siekiant nustatyti, ar bendras vertinimas gali būti atliktas atsižvelgiant į dviejų bendrovių importuotų prekių ir importuotos prekės bei panašios Bendrijos prekės konkurencijos sąlygas, Komisijos tarnybos nagrinėjo eksportuotojų veiklą rinkoje eksporto kiekio ir kainų atžvilgiu.(68) Panašios eksporto kiekio tendencijos buvo nustatytos Taivanui ir Rusijai, Rusijoje padidėjo 77 %, o Taivane – 151 % nuo 2001 m., praėjus metams po priemonių įvedimo Taivanui, iki TL pradžios. tsižvelgiant į tai, kas išdėstyta, buvo padaryta išvada, kad Rusijos ir Taivano eksportuotojų, kurie eksportavo dempingo kainomis į Bendriją, veikla rinkoje nedaug skyrėsi.(69) Taip pat buvo nustatytas panaši Rusijos ir Taivano gamintojų veikla rinkoje eksporto kainų atžvilgiu. Iš tikrųjų, nuo 2001 m. šios šalys sumažino savo atitinkamą vidutinę SBS vieneto pardavimo kainą 18 % ir 6 % po to, kai buvo įvestos priemonės importui iš Taivano ir importo iš Rusijos kiekis pradėjo didėti iki TL pabaigos. Be to, panašus mažinimo lygis buvo nustatytas importui iš abiejų šalių.(70) Tyrimas taip pat parodė, kad importui iš šių šalių į Bendriją buvo naudojami tie patys pardavimo kanalai, nes daugiausiai tokiu importu prekiaujama per platintojus, o ne parduodama galutiniams vartotojams.(71) Be to, kaip paaiškinta pirmiau, buvo nustatyta, kad svarstomoji prekė, importuota iš tiriamųjų šalių ir pagaminta Bendrijos pramonėje pasižymi tomis pačiomis pagrindinėmis fizinėmis ir cheminėmis savybėmis ir gali pakeisti viena kitą. Tokiu būdu buvo nustatyta, kad svarstomosios prekės eksportas iš tiriamųjų šalių konkuruoja tarpusavyje ir su SBS, pagamintu Bendrijos pramonėje.(72) Remiantis tuo, kas išdėstyta pirmiau, buvo padaryta išvada, kad išpildytos visos sąlygos, kuriomis pateisinama SBS, kurio kilmės šalys yra Rusija ir Taivanis, importo kumuliacija.3.2. Importo kiekis ir rinkos dalis(73) SBS importo dempingo kaina iš Rusijos ir Taivano smarkiai padidėjo nuo 2 834 tonų 2000 m. iki 9 523 tonų per TL. Atitinkama rinkos dalis per TL padidėjo nuo 1,5 % 2000 m. iki 5,3 % per TL.2000 | 2001 | 2002 | 2003 | TL |Importas (tonomis) | 2 834 | 4 979 | 4 966 | 8 919 | 9 523 |Indeksas | 100 | 176 | 175 | 315 | 336 |Rinkos dalis | 1,5 % | 2,6 % | 2,5 % | 4,7 % | 5,3 % |3.3. Kainos(74) Svertinis SBS, kurio kilmės šalis yra Rusija ir Taivanas, importo dempingo kaina kainos vidurkis nuo 2000 m. iki TL sumažėjo 12 %.2000 | 2001 | 2002 | 2003 | TL |Svertinis CIF prie Bendrijos sienos kainos vidurkis (EUR už toną) | 1 145 | 1 179 | 1 086 | 1 023 | 1 004 |Indeksas | 100 | 103 | 95 | 89 | 88 |3.4. Kainų sumažinimas(75) Siekdama nustatyti kainų mažinimą, Komisija analizavo TL duomenis. Atitinkamos Bendrijos pramonės pardavimo kainos buvo kainos, skirtos nepriklausomiems pirkėjams, jei reikia, pakoreguotos iki gamintojų kainų, t. y. neskaičiuojant krovinių gabenimo Bendrijoje sąnaudų ir atėmus lengvatas bei nuolaidas. Skirtingų klausimynuose apibūdintų SBS rūšių kainos buvo palygintos su eksportuotojų nustatytomis pardavimo kainomis, neskaičiuojant nuolaidų ir, kur reikia, pakoregavus pagal CIF prie Bendrijos sienos kainas su atitinkamais muitinės formalumų kainų ir sąnaudų po importo pakeitimais.(76) Importuotojai ir Rusijos gamintojas pareiškė, tą patį patvirtino ir Bendrijos pramonė, kad Bendrijos pramonės pagamintos panašios prekės kokybė apskritai yra aukštesnė už iš Rusijos importuojamos svarstomosios prekės kokybę. Remiantis įrodymais, buvo nuspręsta, kad šiuo kokybės skirtumu buvo pagrįstas apskaičiuotas 5 % patikslinimas, pridėtas prie bendradarbiaujančių gamintojų eksportuotojų CIF prie Bendrijos sienos kainos.(77) Per TL Rusijos ir Taivano gamintojų, prekiaujančių dempingo kaina, svertinis vidutinis kainų mažinimo skirtumas sudarė apie 15 %.(78) Vertinant pirmiau minėtus skaičius, derėtų nepamiršti, kad, nepaisant kokybės koregavimo, įvairių šaltinių SBS yra dažniausiai tarpusavyje pakeičiamas, todėl kaina yra svarbus kriterijus, renkantis pasiūlos šaltinį. Taip sustiprinamas visų nustatytų kainų mažinimo poveikis.4. Bendrijos pramonės padėtis4.1. Gamyba(79) Per atitinkamą laikotarpį Bendrijos pramonės gamybos apimtis sumažėjo 4 %. Po padidėjimo 2002 m., gamyba sumažėjo 2003 m. ir per TL.2000 | 2001 | 2002 | 2003 | TL |Gamyba (tonomis) | 259 698 | 253 113 | 271 964 | 253 679 | 249 566 |Indeksas | 100 | 97 | 105 | 98 | 96 |4.2. Gamybos pajėgumai ir pajėgumų išnaudojimo rodikliai(80) Gamybos pajėgumai buvo nustatyti remiantis Bendrijos pramonės gamybos padalinių nominaliais pajėgumais, atsižvelgiant į technines gamybos pertraukas, taip pat į tai, kad tam tikrais atvejais pajėgumų dalis buvo panaudota kitoms prekėms gaminti, kurios gaminamos naudojant tas pačias gamybos linijas.(81) Per atitinkamą laikotarpį SBS gamybos pajėgumai išliko stabilūs. Iš tikrųjų, po nedidelio padidėjimo 2001 m ir 2002 m., 2003 m. jie sumažėjo iki tokio pat lygio kaip ir 2000 m. ir per TL išliko šiame lygyje.(82) Pajėgumų išnaudojimo rodikliai sumažėjo 4 procentiniais punktais nuo 79 % iki 75 %. Kadangi patys gamybos pajėgumai išliko stabilūs, toks pajėgumų naudojimo nuosmukis priklauso vien tik nuo Bendrijos pramonės gamybos apimties sumažėjimo.2000 | 2001 | 2002 | 2003 | TL |Gamybos pajėgumai (tonomis) | 329 574 | 337 524 | 338 014 | 329 173 | 330 774 |Indeksas | 100 | 102 | 103 | 100 | 100 |Pajėgumų išnaudojimas | 79 % | 75 % | 80 % | 77 % | 75 % |4.3. Atsargos(83) Per atitinkamą laikotarpį atsargos padidėjo 60 %. Atrodo, kad atsargos padidėjo dėl dviejų priežasčių: pirma – sumažėjo pardavimas, o antra – naujų SBS rūšių įvairovė, kurių paklausai padidinti reikėjo daugiau laiko.2000 | 2001 | 2002 | 2003 | TL |Atsargos (tonomis) | 44 971 | 44 325 | 59 077 | 63 997 | 71 875 |Indeksas | 100 | 99 | 131 | 142 | 160 |4.4. Investicijos(84) Per atitinkamą laikotarpį Bendrijos pramonė investavo apie 60 milijonų eurų, daugiausia į įrenginius ir mašinas (apie 48 %) taip pat į mokslinių tyrimų ir plėtros projektus (23 %). Tokios investicijos buvo būtinos, ypač siekiant išlaikyti gamybos pajėgumus. Po ryškaus sumažėjimo 2001 m. ir 2002 m., investicijos vėl išaugo 2003 m. ir per TL, bet, nepaisant to, buvo mažesnės nei 2000 m. 2003 m. ir per TL investicijos padidėjo todėl, kad reikėjo išlaikyti ir modernizuoti pajėgumus naujoms SBS rūšims sukurti, o tai buvo būtina, norint, kad Bendrijos pramonė išliktų konkurencinga. Be to, investicijų svyravimai gali būti paaiškinti cikliška tam tikrų mašinų eksploatavimo trukme. Per atitinkamą laikotarpį metinės investicijos bendrai sumažėjo 11 %.2000 | 2001 | 2002 | 2003 | TL |Investicijos(tūkst. EUR) | 16 464 | 12 969 | 8 914 | 11 760 | 14 698 |Indeksas | 100 | 79 | 54 | 71 | 89 |4.5. Pardavimas ir rinkos dalis(85) Bendrijos pramonės SBS pardavimas Bendrijos rinkoje nuo 2000 m. iki TL sumažėjo 15 %. Kadangi Bendrijos vartojimas per atitinkamą laikotarpį sumažėjo tik 7 %, staigiai sumažėjus Bendrijos pramonės pardavimui buvo prarasta didelė rinkos dalis, kuri nuo 89 % sumažėjo net iki 82 %.2000 | 2001 | 2002 | 2003 | TL |Pardavimas EB (tonomis) | 172 080 | 166 680 | 161 486 | 155 050 | 146 907 |Indeksas | 100 | 97 | 94 | 90 | 85 |Rinkos dalis | 89 % | 87 % | 81 % | 82 % | 82 % |4.6. Kainos(86) Bendrijos pramonės vidutinė vieneto pardavimo kaina, palyginus su 2000 m., buvo maždaug ta pati per TL ir sumažėjo tik 1 %. Iš tikrųjų Bendrijos pramonės vieneto pardavimo kaina nuo 2000 m. iki 2001 m. pirmą kartą padidėjo 6 %, o po to nuo 2001 m. iki TL sumažėjo 7 %.2000 | 2001 | 2002 | 2003 | TL |Svertinis kainos vidurkis (EUR/t) | 1 350 | 1 434 | 1 363 | 1 348 | 1 330 |Indeksas | 100 | 106 | 101 | 100 | 99 |4.7. Pelningumas ir grynųjų pinigų srautai(87) Per atitinkamą laikotarpį svertinis Bendrijos pramonės panašios prekės pardavimo Bendrijos rinkoje grynosios apyvartos pelno vidurkis sumažėjo nuo 2,2 % iki 1,2 %. Pirmą kartą jis ženkliai sumažėjo nuo 2,2 % 2000 m. iki 9,3 % 2001 m. ir sutapo su antidempingo ir kompensacinių priemonių SBS importui iš Taivano įvedimu ir taip nuolat mažėjo nuo 2001 m.2000 | 2001 | 2002 | 2003 | TL |Svertinis grynosios apyvartos pelningumo vidurkis | 2,2 % | 9,3 % | 8,9 % | 1,5 % | 1,2 % |(88) Grynųjų pinigų srautai sudarė -0,7 milijonų eurų per TL. 2000 m. padėtis buvo sudėtinga daugiausiai dėl didelių investicijų. Tačiau 2001, 2002 ir 2003 m. Bendrijos pramonė buvo pajėgi užtikrinti teigiamus grynųjų pinigų srautus. Nepaisant to, grynųjų pinigų srautų padėtis labai pablogėjo nuo 2002 m. iki TL.2000 | 2001 | 2002 | 2003 | TL |Grynųjų pinigų srautai (tūkst. eurų) | -7 362 | 10 005 | 33 050 | 4 639 | -714 |4.8. Grynojo turto grąža(89) Svarstomosios prekės grynojo turto grąža per atitinkamą laikotarpį sumažėjo 5 %. Po pirmojo 0,3 % padidėjimo 2001 m., o 2002 m. – iki 2,8 %, 2003 m. jis smarkiai sumažėjo iki -8,5 % ir -11,2 % per TL.2000 | 2001 | 2002 | 2003 | TL |Grynojo turto (svertinė) grąža | -6,2 % | 0,3 % | 2,8 % | -8,5 % | -11,2 % |4.9. Gebėjimas padidinti kapitalą(90) Trys iš keturių Bendrijos gamintojų priklauso didelėms naftos grupėms, o ketvirtąją 100 % valdo investicijų fondas. Kalbant apie gebėjimą padidinti kapitalą, Bendrijos pramonė nereiškė pretenzijų, ir nebuvo jokių požymių, kad Bendrijos pramonei būtų kilę sunkumų didinant kapitalą savo veikloje.4.10. Užimtumas ir atlyginimas(91) Per atitinkamą laikotarpį Bendrijos pramonės gamybos apimtis sumažėjo 7 %. Per tą patį laikotarpį atlyginimai išliko nepakitę: bendras atlyginimų dydis truputį padidėjo 1 %, t. y. daug mažiau nei to laikotarpio Europos infliacijos rodikliai.2000 | 2001 | 2002 | 2003 | TL |Darbuotojai | 627 | 642 | 596 | 614 | 581 |Indeksas | 100 | 102 | 95 | 98 | 93 |Svertinis vidutinis atlyginimas (tūkst. eurų) | 75 | 75 | 73 | 73 | 76 |Indeksas | 100 | 100 | 97 | 97 | 101 |4.11. Našumas(92) Per atitinkamą laikotarpį Bendrijos pramonės gamybos apimtis padidėjo 4 %. Nedideli svyravimai per atitinkamą laikotarpį yra tiesiogiai susiję su užimtumo raida. Toks padidėjimas rodo, kad Bendrijos gamintojai ne tik sugebėjo pritaikyti darbuotojų skaičių prie pardavimo mažėjimo, bet ir pagerino darbo našumą.2000 | 2001 | 2002 | 2003 | TL |Našumas (tonomis vienam darbuotojui) | 414 | 394 | 456 | 413 | 430 |Indeksas | 100 | 95 | 110 | 100 | 104 |4.12. Augimas(93) Nors Bendrijos vartojimas nuo 2000 m. iki TL sumažėjo 6 %, Bendrijos pramonės pardavimo kiekis nesusijusiems pirkėjams sumažėjo 15 %. Taip Bendrijos pramonės pardavimas sumažėjo daug daugiau, nei paklausa per atitinkamą laikotarpį. Todėl Bendrijos pramonės rinkos dalis sumažėjo 8 procentiniais punktais.4.13. Dempingo skirtumo reikšmė(94) Kalbant apie faktinio dempingo skirtumo dydžio poveikį Bendrijos pramonei, atsižvelgiant į importą iš Rusijos ir Taivano dempingo kainomis šio poveikio negalima laikyti nereikšmingu.4.14. Atsigavimas nuo dempingo ir subsidijavimo(95) Vertėtų nepamiršti, kad importas iš Taivano dempingo kaina ir subsidijos per atitinkamą laikotarpį darė žalą Bendrijos pramonei. Bendrijos pramonė šiek tiek atsigavo 2000 m. įvedus antidempingo ir kompensacines priemones importui iš Taivano. Tačiau padėtis Bendrijos pramonėje po 2002 m. vėl pablogėjo, kai importas iš Taivano, Rusijos ir Korėjos ženkliai padidėjo su kainomis, mažesnėmis už Bendrijos kainas.5. IŠVADOS DĖL ŽALOS(96) Bendri Rusijos ir Taivano importo dempingo kaina kiekiai padidėjo tiek absoliučiais skaičiais, tiek rinkos dalimi ir per TL sudarė 5,3 % bendros rinkos dalies. Be to, svertinis importo dempingo kaina kainos vidurkis iš Rusijos ir Taivano per atitinkamą laikotarpį sumažėjo 12 %. Toks sumažėjimas atsispindi nustatytame kainų mažinime.(97) Iš daugelio Bendrijos pramonės rodiklių žalai nustatyti buvo matyti neigiama tendencija per atitinkamą laikotarpį, o tai liudija padarytą žalą. Bendram Bendrijos SBS suvartojimui sumažėjus 7 %, Bendrijos pramonės pardavimo kiekis sumažėjo 15 % ir atitinkamai prarado 7 procentiniais punktais rinkos dalį. Gamybos apimtis sumažėjo 4 %; gamybos pajėgumai sustojo, o pajėgumų panaudojimas sumažėjo 4 procentiniais punktais. Vidutinė vieneto pardavimo kaina sumažėjo 1 %, o grynosios apyvartos pelningumas – 1,1 procentiniu punktu per atitinkamą laikotarpį. Kiti su pelnu susiję rodikliai, pavyzdžiui, grynojo turto grąža, taip pat sumažėjo per atitinkamą laikotarpį. Užimtumas sumažėjo 7 %, o našumas padidėjo 4 %. Galiausiai vidutiniai atlyginimai padidėjo 1 %, t. y. mažiau, nei Europos infliacijos rodikliai per atitinkamą laikotarpį.(98) Remiantis tuo, kas išdėstyta pirmiau, manoma, kad Bendrijos pramonė yra sunkioje ekonominėje ir finansinėje padėtyje ir patyrė materialinę žalą, kaip apibrėžta pagrindinio reglamento 3 straipsnio 5 dalyje.E. PRIEŽASTYS1. Įvadas(99) Pagal pagrindinio reglamento 3 straipsnio 6 ir 7 dalis buvo išnagrinėta, ar materialinę žalą Bendrijos pramonė patyrė dėl svarstomosios prekės importo dempingo kaina iš tiriamųjų šalių. Be to, pagal pagrindinio reglamento 3 straipsnio 7 dalį buvo išnagrinėti ir kiti veiksniai, kurie galėjo padaryti neigiamą poveikį Bendrijos pramonei, siekiant užtikrinti, kad tokių veiksnių daroma žala nebūtų klaidingai priskiriama importui dempingo kaina.2. Importo dempingo kaina poveikis(100) Tiriamųjų šalių importo dempingo kaina rinkos dalis per atitinkamą laikotarpį padidėjo 3,8 %, o šio importo kaina sumažėjo 12 % ir per TL buvo 15,3 % mažesnė už Bendrijos pramonės kainas. Bendrijos pramonėje pavyko išlaikyti gana stabilias pardavimo kainas per atitinkamą laikotarpį, bet tai daugiausia priklausė nuo pardavimo kiekio ir rinkos dalies, kuri darė poveikį pelningumui.(101) Nors pagal pirmąją minėtų duomenų analizę būtų galima manyti, kad Bendrijos pramonės padėčiai daug įtakos turėjo importas dempingo kaina, išsamesnė analizė to nepatvirtina. Pirmiausia, tik dalinai sutampa laikas tarp pablogėjusios Bendrijos pramonės situacijos ir to laikotarpio, kai buvo labiausiai jaučiamas importas dempingo kaina. Nors importas dempingo kaina šiek tiek sumažėjo nuo 2001 m. iki 2002 m., o po to labai padidėjo 2003 m. (+ 80 %), Bendrijos pramonės pardavimas pamažu mažėjo per visą atitinkamą laikotarpį. Be to, Bendrijos pramonė prarado rinkos dalį tik 2000–2002 m., o importas dempingo kaina daugiau rinkos dalies įgijo per visą atitinkamą laikotarpį. Padidėjimas buvo ypač jaučiamas 2003 m. ir per TL, kadangi importo dempingo kaina rinkos dalis išaugo nuo 2,5 % 2002 m. iki 4,7 % 2003 m. ir iki 5,3 % per TL. Per tą patį laikotarpį Bendrijos pramonė pamažu padidino savo rinkos dalį nuo 81 % 2002 m. iki 82 % 2003 m ir per TL. Be to, taip pat yra nurodoma, kad geriausi Bendrijos pramonės pelningumo rodikliai buvo 2001 m. ir 2002 m., t. y. tada, kai ji prarado rinkos dalį. Pelningumas sumažėjo tik po to. Bendrijos pramonės pradavimo kainos išliko stabilios per visą šį laikotarpį. Taip pat pripažįstama, kad šios kainos šiek tiek nukrito nuo 2003 m. ir vėliau, kadangi Bendrijos pramonė negalėjo taikyti aukštesnių kainų. Tačiau priežastis, kad nebuvo galimybės taikyti aukštesnių kainų negali būti arba tik iš dalies gali būti priskirta importui dempingo kaina, ypač todėl, kad importas ne dempingo kaina dar labiau sumažino kainas, nei importas dempingo kaina. Be to, importo dempingo kaina rinkos dalis visą laiką buvo mažesnė nei 5,3 %, o importas ne dempingo kaina sudarė apie 12 % rinkos dalies. Iš viso to galima spręsti, kad importo poveikis kainoms daugiausia kyla dėl importo ne dempingo kaina.(102) Atsižvelgiant į tai, buvo nustatyta, kad importas dempingo kaina galėjo turėti tam tikros įtakos Bendrijos pramonės kainoms ir neigiamos įtakos Bendrijos pramonės padėčiai. Tačiau, nesant akivaizdesnio laiko sutapimo tarp, viena vertus, importo dempingo kaina kiekių, rinkos dalies ir kainų raidos ir, antra vertus, Bendrijos pramonės, buvo sunku nustatyti, kaip importas dempingo kaina galėjo daryti žalą Bendrijos pramonei. Todėl nebuvo galima padaryti išvados, kad importas dempingo kaina lėmė Bendrijos pramonei padarytą žalą.3. Kitų veiksnių poveikis3.1. Vartojimo raida(103) SBS vartojimas Bendrijoje per atitinkamą laikotarpį sumažėjo 7 %. Tai galėjo iš dalies paveikti Bendrijos pramonės padėtį, nes SBS gamyba yra tik kapitalinėmis investicijomis pagrįsta veikla, kurioje pardavimo kiekis daro tiesioginę įtaką pelningumui.(104) Tačiau vartojimo sumažėjimas gali būti laikomas viena iš kelių žalos Bendrijos pramonei priežasčių, nes buvo akivaizdu, kad importas iš Korėjos, Rusijos ir Taivano padidėjo per atitinkamą laikotarpį ir taip perėmė Bendrijos pramonės rinkos dalį.3.2. Valiutos kurso svyravimai(105) Euro ir JAV dolerio kurso svyravimai taip pat buvo išanalizuoti, nes dauguma sandorių dėl importo iš tiriamų šalių į EB yra vykdomi JAV doleriais. Euro vertė JAV dolerio atžvilgiu padidėjo nuo 2002 m. vidurio ir ypač per TL, todėl per šį laikotarpį buvo sukurtos palankios sąlygos eksportui į euro zoną. Atsižvelgiant į tai, vienas eksportuotojas ir suinteresuotoji šalis pareiškė, kad versle, kuriame atsiskaitoma doleriais, šios valiutos vertės sumažėjimas euro atžvilgiu turėjo labai prisidėti prie Bendrijos pramonei daromos žalos, todėl į tokį faktą turėtų būti atsižvelgta.(106) Tačiau reikia paminėti, kad euro revalvacija tuo pačiu metu sumažino Bendrijos pramonės patirtą žalą, nes žaliavų kainos, kurios sudaro apie 40 % gamybos sąnaudų, tarptautinėse prekių rinkose yra išreikštos JAV doleriais.(107) Be to, Bendrijos gamintojų eksportas nesusijusioms šalims per atitinkamą laikotarpį padidėjo, o svarstomosios prekės importas iš JAV į Bendriją sumažėjo ir tai įrodo, kad euro vertės padidėjimas JAV dolerio atžvilgiu nėra savaime lemiantis veiksnys, dėl kurio Bendrijos gamintojai prarado EB rinkos dalį.(108) Baigiant galima daryti išvadą, kad nors prima facie negalima atmesti galimybės, jog euro vertės padidėjimas JAV dolerio atžvilgiu galėjo sukurti palankias sąlygas SBS importui iš tiriamųjų šalių, tačiau valiutos kurso svyravimai dar ir kompensavo Bendrijos pramonės patirtą žalą. Be to, toks vertės padidėjimas nei buvo palankus kitoms, ne tiriamoms, doleriu atsiskaitančioms šalims, nei trukdė Bendrijos gamintojams didinti savo eksportą į kitas šalis. Todėl buvo nuspręsta, kad valiutos kursų svyravimas neturėjo esminio poveikio Bendrijos gamintojų patirtai žalai. Tuo labiau, kad analizuojant žalą yra tiriami dempingo importo kaina kiekiai ir kainos, bet tikrai nenagrinėjamos priežastys, kodėl importas dempingo kaina buvo vykdomas tam tikro lygio kainomis. Taigi, atrodo, kad valiutos kurso svyravimų poveikis importo dempingo kaina kainoms pagal savo apibrėžimą negalėtų būti kitas žalos veiksnys.3.3. Importas ne dempingo kaina(109) Buvo įvertintas Korėjos ir Taivano importo ne dempingo kaina poveikis Bendrijos pramonei. Siekiant išlaikyti atskirų bendrovių pateiktos slaptos informacijos konfidencialumą, pateikiami apibendrinti duomenys.(110) Tiriant Korėjos ir Taivano importą ne dempingo kaina paaiškėjo ta pati tendencija. Per atitinkamą laikotarpį jų bendra importo kiekis padidėjo 56 %, o rinkos dalis – 5,2 % ir per TL pasiekė 12,8 %. Taigi, šio importo ne dempingo kaina kiekis sudarė 2,4 karto daugiau nei importo dempingo kaina kiekis per TL. Be to, kainų sumažinimo skirtumas, apskaičiuotas importui iš Korėjos ir Taivano ne dempingo kaina, buvo didesnis (17,4 %) nei importui dempingo kaina (15,3 %). Toks didelis kainos mažinimas ir dideli importo ne dempingo kaina kiekiai darė didelį poveikį EB rinkos kainoms.(111) Atsižvelgiant į tai, buvo padaryta išvada, kad importo iš Korėjos ir Taivano ne dempingo kaina poveikis apimčiai ir kainoms buvo pakankamas, kad galėtų būti laikomas svarbia Bendrijos pramonei padarytos žalos dalimi, ir kad importas iš Rusijos ir Taivano dempingo kaina buvo ne toks reikšmingas, kaip importas ne dempingo kaina.3.4..Importas iš kitų trečiųjų šalių(112) Importas iš visų kitų trečiųjų šalių sudarė 0,4 % Bendrijos rinkos dalies per TL, todėl buvo padaryta išvada, kad jų įtaka Bendrijos patirtai žalai nebuvo reikšminga.3.5. Žaliavų kainos(113) Buvo pastebėta, kad žaliavų kainos per atitinkamą laikotarpį išaugo. Tai turėjo įtakos Bendrijos pramonės pelningumo mažėjimui. Tačiau tokiais atvejais Bendrijos pramonė paprastai stengdavosi pakelti kainas savo pirkėjams. Kadangi buvo daromas didelis importo ne dempingo kaina ir, tikriausiai, ne toks didelis importo dempingo kaina spaudimas kainoms, to padaryti buvo neįmanoma. Be to, Korėjos ir Taivano eksportuojantys gamintojai taip pat patyrė panašų žaliavų kainų kilimą, kaip ir Bendrijos gamintojai. Todėl ne žaliavų kainų padidėjimas Bendrijoje, o veikiau sutapimas tarp importo spaudimo kainoms ir kainų kilimo turėjo neigiamos įtakos Bendrijos pramonės pelningumui.(114) Atsižvelgiant į tai, buvo padaryta išvada, kad žaliavų kainų svyravimai Bendrijoje, nebuvo tas veiksnys, kuris galėjo padaryti žalos Bendrijos pramonei.4. Išvada dėl priežasčių(115) Remiantis duomenimis būtų galima spręsti, kad importas dempingo kaina darė tam tikrą spaudimą Bendrijos pramonės kainoms ir taip prisidėjo prie padarytos žalos. Tačiau išsamesnė analizė, visų pirma paremta tiriamojo laikotarpio tendencijų raida, neleido nustatyti priežastinio ryšio, nes nebuvo akivaizdaus laiko sutapimo tarp Bendrijos pramonės padėties pablogėjimo ir importo dempingo kaina padarinių.(116) Taip pat buvo nustatyta, kad atsižvelgiant į laiko sutapimą tarp, viena vertus, importo iš Rusijos ir Taivano dempingo kaina padidėjimą kiekio ir užimamos rinkos dalies atžvilgiu, ir, antra vertus, Bendrijos pramonės padėties pablogėjimo, kai buvo prarasta rinkos dalis ir sumažėjo pelningumas, toks sutapimas taip pat egzistavo ir importo ne dempingo kaina atveju, kuris per tiriamąjį laikotarpį didėjo daug sparčiau, nei importas dempingo kaina.(117) Be to, per TL importas ne dempingo kaina iš Korėjos ir Taivano buvo kur kas didesnis už importą dempingo kaina ir užėmė daug didesnę rinkos dalį (12,8 % ir 5,3 %). Be to, tiek importas dempingo kaina, tiek importas ne dempingo kaina sumažino Bendrijos kainas, o importas ne dempingo kaina sumažino kainas dar didesniu skirtumu. Todėl Bendrijos pramonė buvo priversta intensyviau konkuruoti sąžiningomis kainomis su kitų gamintojų ir (arba) šalių, kurios nevykdė importo dempingo kainomis, importu. Taigi, importas ne dempingo kaina buvo svarbesnis veiksnys, lėmęs Bendrijos pramonei padarytą žalą.(118) Taip pat buvo nustatyta, kad prie Bendrijos pramonės patirtos žalos prisidėjo vartojimo sumažėjimas EB.(119) Bendrijos pramonė nesutiko su šiomis išvadomis, teigdama, kad kitų veiksnių įtaka nebuvo tokia reikšminga, kad panaikintų priežastinį ryšį tarp importo dempingo kaina iš Rusijos ir Taivano bei Bendrijos pramonės patirtos žalos. Tačiau jiems nepateikus jokių argumentų, kurie panaikintų konstatuojamosiose dalyse nuo (100) iki (102), (103), nuo (109) iki (111) ir nuo (115) iki (118) išdėstytą įvertinimą ir išvadas, buvo nuspręsta, kad iki šiol pateikti argumentai nebuvo pakankami išvadoms pakeisti.(120) Baigiant padaryta išvada, kad nors importas dempingo kaina galėjo prisidėti prie patirtos žalos, nebuvo įmanoma nustatyti, ar atskirai jį paėmus, jis galėjo padaryti materialinę žalą. Nes kiti veiksniai buvo išanalizuoti remiantis pagrindinio reglamento 3 straipsnio 7 dalimi ir daugiausia žalos galėjo padaryti importo ne dempingo kaina kainos bei paklausos sumažėjimas.F. ILGALAIKIS PAKITUSIŲ APLINKYBIŲ POBŪDIS(121) Atliekant tarpinę peržiūrą dėl Taivano taip pat buvo ištirta, ar pakitusios aplinkybės dėl pirmojo dempingo tyrimo galėtų būti laikomos ilgalaikėmis pagal pagrindinio reglamento 11 straipsnio 3 dalį.(122) Buvo išnagrinėta galima kainų raida Taivano vidaus rinkoje ir SBS eksporto iš Taivano kainos. Šiuo atžvilgiu, buvo nustatyta, kad Taivanas turėjo didelę svarstomosios prekės vidaus rinką ir kad vidaus kainos padidėjo lyginant su pirminiu tyrimu dar didesniu santykiu, nei išaugo žaliavų kainos.(123) Kalbant apie SBS eksportą iš Taivano į kitas rinkas, pirmiausiai reikėtų paiminėti, kad ES rinka sudaro mažą viso eksporto dalį. Iš tikrųjų, tyrimas parodė, kad bendradarbiaujančios bendrovės 75 % savo SBS produkcijos pardavė stabilioms trečiųjų šalių rinkoms. Be to, buvo nustatyta, kad eksporto kainos nuo 2002 m. iki TL nuolat didėjo 10 % ir 15 %. Todėl nesitikima, kad nutraukus priemones Taivanui vėl bus vykdomas importas dempingo kainomis.(124) Taigi, pagal pagrindinio reglamento 11 straipsnio 3 dalį buvo padaryta išvada, kad pakitusios aplinkybės, lyginant su pirminiu tyrimu dėl dempingo, galėtų būti pagrįstai laikomos ilgalaikėmis.G. IŠVADA(125) Atsižvelgiant į tai, kad SBS importe iš Korėjos ir vienos Taivano bendrovės dempingas nebuvo nustatytas ir kad Bendrijos pramonės patirta žala gali būti pagrįstai priskirta kitiems veiksniams, pavyzdžiui, importo ne dempingo kaina kiekiui ir kainoms bei paklausos trūkumui, kalbant apie importą dempingo kaina iš Rusijos ir Taivano, nebuvo galima galutinai nustatyti priežastinio ryšio tarp dempingo ir žalos. Todėl, remiantis pagrindinio reglamento 9 straipsnio 2 ir 3 dalimis, antidempingo tyrimas dėl SBS, kurių kilmės šalis yra Korėja, Rusija ir Taivanas yra nutraukiamas.PRIĖMĖ ŠĮ REGLAMENTĄ:1 straipsnisAntidempingo tyrimas dėl stireno-butadieno-stireno termoplastinio kaučiuko, kurio kilmės šalis yra Korėjos Respublika ir Rusija, importo yra nutraukiamas.2 straipsnisTarybos reglamentas (EB) Nr. 1993/2000, nustatantis galutinius antidempingo muitus stireno-butadieno-stireno termoplastinio kaučiuko importui, yra panaikinamas.3 straipsnisŠis reglamentas įsigalioja kitą dieną po jo paskelbimo Europos Sąjungos oficialiajame leidinyje .Šis reglamentas privalomas visas ir tiesiogiai taikomas visose valstybėse narėse.Priimta Briuselyje, […]Tarybos varduPirmininkas [1] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 461/2004 (OL L 77, 2004 3 13, p. 12).[2] OL L 238, 2000 9 22, p. 8.[3] OL L 238, 2000 9 22, p. 4.[4] OL L 56, 1996 3 6, p. 1, reglamentas su paskutiniais pakeitimais, padarytais Reglamentu (EB) Nr. 461/2004 (OL L 77, 2004 3 13, p. 12).[5] OL C 144, 2004 5 28, p. 5.[6] OL C 144, 2004 5 28, p. 9.


               EUROPOS KOMISIJA
            Briuselis, 2016 04 11
            COM(2016) 208 final
            2016/0111(NLE)
            Pasiūlymas
            TARYBOS REGLAMENTAS
            kuriuo dėl taikytinų sviesto ir nugriebto pieno miltelių supirkimo kiekybinių apribojimų iš dalies keičiamas Reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės

               AIŠKINAMASIS MEMORANDUMAS

               1.PASIŪLYMO APLINKYBĖS

               1.1.Pasiūlymo pagrindimas ir tikslai

                  Pieno ir pieno gaminių sektoriuje užsitęsė didelio rinkos pusiausvyros sutrikimo laikotarpis. 2015 m. pasaulinė pieno ir pieno gaminių paklausa sumažėjo, ypač Rusijai įvedus bei pratęsus importo draudimą ir sumažėjus importui į Kiniją, kuri yra pagrindinė pieno gaminių importuotoja pasaulyje. Tuo metu padidėjo pieno pasiūla pagrindiniuose eksporto regionuose.

                  Pieno gamybos mastas Sąjungoje nuolat auga, nes, atsižvelgus į pieno gamybos kvotų galiojimo pabaigą ir teigiamas vidutinės trukmės perspektyvas pasaulio rinkoje, Sąjungoje buvo investuojama į pieno gamybos pajėgumus. 2015 m. pieno tiekimo mastas Sąjungoje padidėjo 2,5 proc., o tai yra daugiau kaip 3,5 mln. papildomų žalio pieno tonų. Perteklinį pieno kiekį reikėjo perdirbti į ilgalaikio saugojimo gaminius, pvz., sviestą ir nugriebto pieno miltelius. Nugriebto pieno miltelių gamybos mastas 2015 m. išaugo 8,1 proc., o sviesto – 4,7 proc. Remiantis Žemės ūkio ir kaimo plėtros generalinio direktorato skaičiavimais, 2016 m. pieno tiekimo mastas ES išaugs dar 1,4 proc.

                  Taigi sviesto ir nugriebto pieno miltelių kainos Sąjungoje 2014 m. ir 2015 m. sumažėjo, nugriebto pieno miltelių kainai nukritus iki valstybės intervencinės kainos. Sviesto kainos kol kas viršija valstybės intervencinę kainą, tačiau jaučiamas spaudimas jas mažinti.

                  Tarybos reglamento (ES) Nr. 1370/2013 3 straipsnyje nustatyti sviesto ir nugriebto pieno miltelių supirkimo to reglamento 2 straipsnyje nurodyta nustatyta kaina kiekybiniai apribojimai (sviesto – 50 000 tonų, nugriebto pieno miltelių – 109 000 tonų). Pasiekus tas ribas, produktai turi būti superkami konkurso tvarka siekiant nustatyti didžiausią supirkimo kainą.

                  Komisijos deleguotuoju reglamentu (ES) 2015/1549 2016 m. laikotarpis, kuriuo sviestui ir nugriebto pieno milteliams taikoma valstybės intervencija, buvo paankstintas ir taikomas nuo sausio 1 d., – tai išskirtinė priemonė, kurios imtasi siekiant užtikrinti, kad esant rinkos sutrikimui pieno ir pieno gaminių sektoriuje be pertrūkių veiktų valstybės intervencijos mechanizmas.

                  Per papildomą valstybės intervencijos laikotarpį, 2016 metams nustatytą Komisijos deleguotuoju reglamentu (ES) 2015/1549 (2016 m. sausio–vasario mėn.), pasiūlytos 54 522 tonos nugriebto pieno miltelių, t. y. pusė Tarybos reglamentu (ES) Nr. 1370/2013 apriboto nustatyta kaina superkamo kiekio.

                  Siekiant padėti pieno ir pieno gaminių sektoriui atgauti pusiausvyrą įsivyravus sudėtingai rinkos padėčiai, taip pat išsaugoti pasitikėjimą intervencijos mechanizmų veiksmingumu, tikslinga padidinti 2016 m. sviesto ir nugriebto pieno miltelių supirkimo nustatyta kaina kiekybinius apribojimus.

                  Kadangi neatmetama galimybė, jog reglamentui įsigalėjus jau gali būti automatiškai prasidėjęs konkursas, būtina neatsižvelgti į per tą konkursą supirktus kiekius, kad jie nebūtų išskaičiuojami atsižvelgiant į naujas nustatytas viršutines ribas.

                  Siekiant užtikrinti, kad šiame reglamente numatytos laikinosios priemonės rinkai padarytų nedelsiant juntamą poveikį ir padėtų stabilizuoti kainas, šis reglamentas turėtų įsigalioti kitą dieną po jo paskelbimo.

               1.2.Suderinamumas su toje pačioje politikos srityje galiojančiomis nuostatomis

                  Šis pasiūlymas suderinamas su bendro žemės ūkio rinkų organizavimo politika, kurios tikslas – stabilizuoti rinkas bei užtikrinti deramą žemės ūkiu besiverčiančios bendruomenės gyvenimo lygį.

                  Šis pasiūlymas suderinamas su SESV 43 straipsnio 3 dalimi, pagal kurią Taryba, remdamasi Komisijos pasiūlymu, patvirtina priemones dėl kainų, rinkliavų, pagalbos ir kiekybinių apribojimų nustatymo ir žvejybos galimybių nustatymo bei skyrimo.

               1.3.Suderinamumas su kitomis Sąjungos politikos sritimis

                  Netaikoma.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               2.1.Teisinis pagrindas

                  Sutarties dėl Europos Sąjungos veikimo 43 straipsnio 3 dalis.

               2.2.Subsidiarumo principas (neišimtinės kompetencijos atveju)

                  Šis pasiūlymas priklauso bendrai ES ir valstybių narių kompetencijai ir atitinka subsidiarumo principą.

               2.3.Proporcingumo principas

                  Pasiūlymas atitinka proporcingumo principą.

               2.4.Priemonės pasirinkimas

                  Netaikoma.

               3.EX-POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               3.1.Galiojančių teisės aktų ex-post vertinimas ir tinkamumo patikros

                  Netaikoma.

               3.2.Konsultacijos su suinteresuotosiomis šalimis

                  Netaikoma.

               3.3.Tiriamųjų duomenų rinkimas ir naudojimas

                  Netaikoma.

               3.4.Poveikio vertinimas

                  Netaikoma.

               3.5.Reglamentavimo tinkamumas ir supaprastinimas

                  Netaikoma.

               3.6.Pagrindinės teisės

                  Netaikoma.

               4.POVEIKIS BIUDŽETUI

                  Šio pasiūlymo poveikis biudžetui apsiriboja Tarybos reglamento (ES) Nr. 1370/2013 2 straipsnyje nurodytos nustatytos kainos ir kainos, kuri galiausiai būtų nustatyta konkurso tvarka, skirtumu. Esamomis aplinkybėmis (ir remiantis ankstesne patirtimi) panašu, kad konkurso tvarka nustatyta kaina nedaug skirtųsi nuo nustatytos kainos, todėl faktinis poveikis biudžetui būtų nedidelis.

               5.KITI ELEMENTAI

               5.1.Įgyvendinimo planai ir stebėsena, vertinimas ir ataskaitų teikimo tvarka

                  Netaikoma.

               5.2.Aiškinamieji dokumentai (direktyvoms)

                  Netaikoma.

               5.3.Išsamus konkrečių pasiūlymo nuostatų paaiškinimas

                  Netaikoma.

               2016/0111 (NLE)

               Pasiūlymas

               TARYBOS REGLAMENTAS

               kuriuo dėl taikytinų sviesto ir nugriebto pieno miltelių supirkimo kiekybinių apribojimų iš dalies keičiamas Reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)pieno ir pieno gaminių sektoriuje užsitęsė didelio rinkos pusiausvyros sutrikimo laikotarpis. Pieno ir pieno gaminių importo paklausa pasaulyje 2015 m., palyginti su 2014 m., apskritai išliko stabili, tačiau gamybos mastas Sąjungoje ir kituose pagrindiniuose eksporto regionuose smarkiai išaugo;

               (2)pieno gamybos mastas Sąjungoje nuolat auga, nes, atsižvelgus į pieno gamybos kvotų galiojimo pabaigą ir teigiamas vidutinės trukmės perspektyvas pasaulio rinkoje, Sąjungoje buvo investuojama į pieno gamybos pajėgumus. Perteklinis pieno kiekis perdirbamas į ilgalaikio saugojimo gaminius, pvz., sviestą ir nugriebto pieno miltelius;

               (3)taigi sviesto ir nugriebto pieno miltelių kainos Sąjungoje 2014 m. ir 2015 m. sumažėjo, nugriebto pieno miltelių kainai nukritus iki valstybės intervencinės kainos. Sviesto kainos kol kas viršija valstybės intervencinę kainą, tačiau jaučiamas spaudimas jas mažinti;

               (4)Tarybos reglamento (ES) Nr. 1370/2013
                  1
                3 straipsnyje nustatyti sviesto ir nugriebto pieno miltelių supirkimo to reglamento 2 straipsnyje nurodyta nustatyta kaina kiekybiniai apribojimai. Pasiekus tas ribas, produktai turi būti superkami konkurso tvarka siekiant nustatyti didžiausią supirkimo kainą;

               (5)Komisijos deleguotojo reglamento (ES) 2015/1549
                  2
                1 straipsnio antroje pastraipoje nustatyta, kad 2016 m. laikotarpis, kuriuo sviestui ir nugriebto pieno milteliams taikoma valstybės intervencija, paankstinamas ir taikomas nuo sausio 1 d., – tai išskirtinė priemonė, kurios imtasi siekiant užtikrinti, kad esant rinkos sutrikimui pieno ir pieno gaminių sektoriuje be pertrūkių veiktų valstybės intervencijos mechanizmas;

               (6)per papildomą valstybės intervencijos laikotarpį, 2016 metams nustatytą Komisijos deleguotuoju reglamentu (ES) 2015/1549, pasiekta pusė Tarybos reglamentu (ES) Nr. 1370/2013 apriboto nustatyta kaina superkamo nugriebto pieno miltelių kiekio;

               (7)siekiant padėti pieno ir pieno gaminių sektoriui atgauti pusiausvyrą įsivyravus sudėtingai rinkos padėčiai, taip pat išsaugoti pasitikėjimą valstybės intervencijos mechanizmų veiksmingumu, tikslinga padidinti 2016 m. sviesto ir nugriebto pieno miltelių supirkimo nustatyta kaina kiekybinius apribojimus;

               (8)tuo atveju, jeigu konkursas pradėtas vykdyti prieš įsigaliojant šiam reglamentui, nustatant 2016 m. sviesto ir nugriebto pieno miltelių supirkimo nustatyta kaina leistinus kiekius būtina neatsižvelgti į kiekius, kurie galėjo būti supirkti per tą konkursą;

               (9)siekiant užtikrinti, kad šiame reglamente numatytos laikinosios priemonės rinkai padarytų nedelsiant juntamą poveikį ir padėtų stabilizuoti kainas, šis reglamentas turėtų įsigalioti kitą dieną po jo paskelbimo,

               PRIĖMĖ ŠĮ REGLAMENTĄ:

               1 straipsnis

               Tarybos reglamento (ES) Nr. 1370/2013 3 straipsnio 1 dalis papildoma šia antra pastraipa:

               „2016 m. sviesto ir nugriebto pieno miltelių supirkimo nustatyta kaina kiekybiniai apribojimai yra tokie: sviesto – 100 000 tonų, nugriebto pieno miltelių – 218 000 tonų. Tuo atveju, jeigu anksčiau nei [paskelbimo data] įvyko konkursas, per tą konkursą supirkti kiekiai neišskaičiuojami iš pirma minėtų kiekybinių apribojimų.“

               2 straipsnis

               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje

                     Tarybos vardu

                     Pirmininkas

                        FINANSINĖ PAŽYMA

                        FS/16/CM/1489821
                        agri.ddg2.c.3(2016) 1362121 – Rev1

                        6.142.2016.1

                        DATA: 2016 03 25

                        1.

                        BIUDŽETO IŠLAIDŲ KATEGORIJA:

                        05 02 12 02

                        05 02 12 04

                        ASIGNAVIMAI:

                        mln. EUR

                        17,0

                        15,0

                        2.

                        PAVADINIMAS

                        TARYBOS REGLAMENTO, kuriuo dėl taikytinų sviesto ir nugriebto pieno miltelių supirkimo kiekybinių apribojimų iš dalies keičiamas Reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės, projektas

                        3.

                        TEISINIS PAGRINDAS

                        Sutarties dėl Europos Sąjungos veikimo 43 straipsnio 3 dalis

                        4.

                        TIKSLAI

                        Šiuo reglamento projektu padidinami 2016 m. sviesto ir nugriebto pieno miltelių supirkimo nustatyta kaina kiekybiniai apribojimai.

                        5.

                        FINANSINIS POVEIKIS

                        12 MĖN. LAIKOTARPIS
                        (mln. EUR)

                        EINAMIEJI FINANSINIAI METAI

                        2016

                        (mln. EUR)

                        ATEINANTYS FINANSINIAI METAI

                        2017

                        (mln. EUR)

                        5,0

                        IŠLAIDOS

                        -
                              IŠ ES BIUDŽETO
                        (GRĄŽINAMOSIOS IŠMOKOS IR (ARBA) INTERVENCIJOS)

                        -
                              NACIONALINIO BIUDŽETO

                        -
                              KITA

                        -

                        -

                        -

                        -

                        -

                        -

                        5.1

                        ĮPLAUKOS

                        -
                              ES NUOSAVIEJI IŠTEKLIAI
                        (MOKESČIAI IR (ARBA) MUITAI)

                        -
                              NACIONALINĖS

                        2018 M.

                        2019 M.

                        2020 M.

                        2021 M.

                        5.0.1

                        IŠLAIDŲ SĄMATA

                        5.1.1

                        PAJAMŲ SĄMATA

                        5.2

                        APSKAIČIAVIMO METODAS

                        6.0

                        AR PROJEKTAS GALI BŪTI FINANSUOJAMAS IŠ ASIGNAVIMŲ, ĮRAŠYTŲ Į ATITINKAMĄ EINAMOJO BIUDŽETO SKYRIŲ?

                        TAIP

                        6.1

                        AR PROJEKTAS GALI BŪTI FINANSUOJAMAS PERVEDANT LĖŠAS IŠ VIENO EINAMOJO BIUDŽETO SKYRIAUS Į KITĄ?

                        TAIP

                        6.2

                        AR REIKĖS PAPILDOMO BIUDŽETO?

                        NE

                        6.3

                        AR ASIGNAVIMUS REIKĖS ĮTRAUKTI Į BŪSIMUS BIUDŽETUS?

                        NE

                        PASTABOS

                        Siūloma padidinti kiekybinius sviesto (100 000 tonų vietoj 50 000 tonų) ir nugriebto pieno miltelių (218 000 tonų vietoj 109 000 tonų) supirkimo taikant valstybės intervenciją apribojimus. Nepadidinus tų apribojimų, produktai turėtų būti superkami konkurso tvarka siekiant nustatyti didžiausią supirkimo kainą. Apskaičiuota, kad, nors tokio konkurso tvarka nustatytos kainos nedaug skirtųsi nuo nustatytos intervencinės kainos, ir todėl laikoma, kad pasiūlymo finansinis poveikis yra nedidelis, įsivyravus sudėtingai rinkos padėčiai tokiu pasiūlymu vis dėlto būtų išsaugotas pasitikėjimas valstybės intervencijos mechanizmais. Šiuo metu nenumatoma, kad faktiškai taikant intervenciją būtų pasiektos minėtos padidintos viršutinės ribos.

                     (1)
                  2013 m. gruodžio 16 d. Tarybos reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (OL L 346, 2013 12 20, p. 12).

                     (2)
                  2015 m. rugsėjo 17 d. Komisijos deleguotasis reglamentas (ES) 2015/1549, kuriuo nustatomos pieno ir pieno produktų sektoriuje taikytinos išskirtinės laikinosios priemonės – 2015 m. laikotarpio, kuriuo sviestui ir nugriebto pieno milteliams taikoma valstybės intervencija, pratęsimas ir 2016 m. laikotarpio, kuriuo sviestui ir nugriebto pieno milteliams taikoma valstybės intervencija, paankstinimas (OL L 242, 2015 9 18, p. 28).


Svarbus teisinis pranešimas

|

52007PC0439

Pasiūlymas Tarybos reglamentas išplečiantis Reglamento (EB) Nr. 883/2004 ir Reglamento (EB) Nr. [...] nuostatų taikymą trečiųjų šalių piliečiams, kuriems jos dar netaikomos dėl jų pilietybės  /* KOM/2007/0439 galutinis - CNS 2007/0152 */

	[pic] | EUROPOS BENDRIJŲ KOMISIJA |Briuselis, 23.7.2007KOM(2007) 439 galutinis2007/0152 (CNS)PasiūlymasTARYBOS REGLAMENTASišplečiantis Reglamento (EB) Nr. 883/2004 ir Reglamento (EB) Nr. [...] nuostatų taikymą trečiųjų šalių piliečiams, kuriems jos dar netaikomos dėl jų pilietybės(pateikta Komisijos)AIŠKINAMASIS MEMORANDUMASPASIūLYMO APLINKYBėS |110 | Pasiūlymo pagrindas ir tikslai Šiuo pasiūlymu siekiama pakeisti Reglamentą (EB) Nr. 859/2003 ir išplėsti Reglamento (EB) Nr. 883/2004 nuostatų ir jo įgyvendinimo reglamento taikymą trečiųjų šalių piliečiams, kuriems jos dar netaikomos dėl jų pilietybės. Iš tiesų, atnaujinimo ir supaprastinimo sumetimais naudinga ir būtina trečiųjų šalių piliečiams galiojančias ir taikomas nuostatas išdėstyti naujame tekste, kuris pakeis Reglamentą (EB) Nr. 859/2003. |120 | Bendrosios aplinkybės Reglamentas (EB) Nr. 859/2003 išplėtė Reglamento (EEB) Nr. 1408/71 ir Reglamento (EEB) Nr. 574/72 nuostatų taikymą trečiųjų šalių piliečiams. O Reglamentas (EEB) Nr. 1408/71 buvo supaprastintas ir atnaujintas Reglamentu (EB) 883/2004, kuris bus taikomas įsigaliojus jo įgyvendinimo reglamentui. Šiuo pasiūlymu siekiama užtikrinti tokių pačių, kaip ir Europos Sąjungos piliečiams, socialinės apsaugos sistemų koordinavimo taisyklių taikymą trečiųjų šalių piliečiams įsigaliojus Reglamentui (EB) Nr. 883/2004 ir jo įgyvendinimo reglamentui. |130 | Pasiūlymo srityje taikomos nuostatos 2003 m. gegužės 14 d. Tarybos reglamentas (EB) Nr. 859/03. Šiuo pasiūlymu siekiama tokių pačių kaip ir Reglamento (EB) Nr. 859/03 tikslų, t.y. išplėsti galiojančių Bendrijos nuostatų dėl socialinės apsaugos sistemų koordinavimo taikymo sritį trečiųjų šalių piliečiams, kuriems šios nuostatos dar netaikomos dėl jų pilietybės. |141 | Derėjimas su kitomis Sąjungos politikos sritimis ir tikslais Šis pasiūlymas atitinka Europos Sąjungos trečiųjų šalių piliečių imigracijos ir integracijos politiką. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |219 | Konsultacijos su suinteresuotosiomis šalimis nebuvo būtinos, kadangi šis pasiūlymas iš esmės yra Reglamento (EB) Nr. 859/03 išdėstymas nauja redakcija. |Tiriamųjų duomenų rinkimas ir naudojimas |229 | Nepriklausomo tyrimo neprireikė. |230 | Poveikio vertinimas Techniniu požiūriu šio pasiūlymo tekstas yra beveik toks pat kaip dabartinio Reglamento (EB) Nr. 859/03. Šis pasiūlymas būtinas, norint teisiškai susieti teisėtai Bendrijoje gyvenančius ir su tarpvalstybiniais reikalais susiduriančius trečiųjų šalių piliečius su atnaujinta socialinės apsaugos sistemų koordinavimo sistema, numatyta Reglamente (EB) Nr. 883/04 ir jo įgyvendinimo reglamente, kurie taikomi Bendrijos piliečiams. Šiuo metu tokia sąsaja, t.y. Reglamentas (EB) Nr. 859/03, yra taikoma remiantis Reglamentu (EEB) Nr. 1408/71 ir jo įgyvendinimo reglamentu (EEB) Nr. 574/72. Taigi, šiuo pasiūlymu tęsiamas svarbus socialinės apsaugos sistemų koordinavimas, tiek lygiateisiškumo ir trečiųjų šalių piliečių nediskriminavimo, tiek administracinio supaprastinimo, administracinių išlaidų sumažinimo ir teisinio aiškumo visoms dalyvaujančioms šalims (nacionalinės valdžios institucijoms, socialinės apsaugos institucijoms ir apdraustiems asmenims) atžvilgiu. Neišplėtus atnaujinto koordinavimo taikymo trečiųjų šalių piliečiams, kiltų sunkiai sprendžiamos sudėtingumo ir papildomų administracinio valdymo išlaidų problemos. Dėl to valstybių narių socialinės apsaugos institucijos ir toliau taikytų senąsias koordinavimo taisykles (reglamentus (EB) Nr. 1408/71 ir (EB) 574/72) trečiųjų šalių piliečiams. Atsižvelgiant į pasiektą pažangą rengiant būsimąjį Reglamento Nr. 883/2004 įgyvendinimo reglamentą, svarbu išlaikyti tokį patį ritmą, kad visi atnaujintą ir supaprastintą koordinavimą įgyvendinti (2009 m. pradžia) leidžiantys teisės aktai, siekiant baigti teisėkūros procedūrą, būtų pateikti Tarybai ir Europos Parlamentui per nustatytą laikotarpį. Svarbu, kad įsigaliojus Reglamentui (EB) Nr. 883/2004 valstybės narės ir jų socialinės apsaugos institucijos nebūtų priverstos taikyti trečiųjų šalių piliečiams reglamentų (EB) Nr. 1408/71 ir (EB) 574/72 nuostatų, o Bendrijos piliečiams Reglamento (EB) Nr. 883/2004 nuostatas. Nors Reglamentas (EB) Nr. 883/2004 taikomas ir profesiniu požiūriu neaktyviems asmenims (nedirbantims asmenims), tai neturės didelės įtakos valstybių narių išlaidoms dėl dviejų priežasčių: - palyginti su dabartine situacija tokių asmenų nedaug; - šių asmenų teisių koordinavimas priklauso valstybės narės, kurioje jie gyvena, kompetencijai. Neturima duomenų, kuriais remiantis būtų galima nustatyti asmenų, kuriems taikomas Reglamento (EB) Nr. 883/2004 nuostatų išplėtimas, skaičių. |TEISINIAI PASIūLYMO ASPEKTAI |305 | Siūlomų veiksmų santrauka Šiuo pasiūlymu siekiama išplėsti Reglamento (EB) Nr. 883/2004 dėl socialinės apsaugos sistemų koordinavimo nuostatų taikymą teisėtai valstybėje narėje gyvenantiems trečiųjų šalių piliečiams, kuriems jos dar netaikomos dėl jų pilietybės. Šis pasiūlymas pakeis Reglamentą (EB) Nr. 859/2003. |310 | Teisinis pagrindas EB sutarties 63 straipsnio 4 punktas |320 | Subsidiarumo principas Subsidiarumo principas taikomas tik tuomet, jeigu pasiūlymas nepriklauso išskirtinei Bendrijos kompetencijai. |Valstybės narės negali tinkamai pasiekti pasiūlymo tikslų dėl toliau nurodytų priežasčių. |321 | Sutarties 63 straipsnio 4 punkte nustatyta, kad Taryba priima „priemones, nustatančias teises ir sąlygas, pagal kurias trečiųjų šalių piliečiai, teisėtai gyvenantys vienoje valstybėje narėje, gali apsigyventi kitose valstybėse narėse“. Šiuo atživilgiu socialinės apsaugos sistemų koordinavimo aspektas neginčyjamai yra esminis. Be to, koordinavimas būtinas norint užtikrinti lygiateisiškumą ir nediskriminavimą teisėtai Europos Sąjungos teritorijoje gyvenantiems trečiųjų šalių piliečiams. Šis pasiūlymas yra susijęs su tokiais tarpvalstybiniais atvejais, kai jokia valstybė narė negali veikti viena. |323 | Pasiūlymo tikslai gali būti geriau įgyvendinti Bendrijos veiksmais dėl toliau išvardytų priežasčių. Tik nuostatų dėl socialinės apsaugos sistemų koordinavimo taikymo išplėtimas Bendrijos lygmeniu turi prasmės. Tikslas – užtikrinti valstybių narių socialinės apsaugos sistemų koordinavimą, skirtą teisėtai ES gyvenantiems ir su tarpvalstybiniais reikalais susiduriantiems trečiųjų šalių piliečiams. Šie Bendrijos veiksmai leidžia užtikrinti, kad su visais teisėtai ES gyvenančiais trečiųjų šalių piliečiais būtų elgiamasi vienodai. Pagal šį pasiūlymą privaloma taikyti tas pačias koordinavimo taisykles tiek trečiųjų šalių, tiek Europos Sąjungos piliečiams, taip supaprastinant socialinės apsaugos sistemų koordinavimą valstybėse narėse. |Pasiūlymo tikslai gali būti geriau įgyvendinti Bendrijos veiksmais dėl toliau išvardytų priežasčių. |324 | Tik Bendrijos nuostatų dėl socialinės apsaugos sistemų koordinavimo taikymo teisėtai ES gyvenantiems trečiųjų šalių piliečiams išplėtimas Bendrijos lygmeniu turi prasmės. Tikslas – užtikrinti šių nuostatų taikymą trečiųjų šalių piliečiams visose valstybėse narėse. |325 | Nenustatyti jokie kokybiniai rodikliai, leidžiantys tiksliai nustatyti asmenų, kuriems šis pasiūlymas taikomas, skaičių. |327 | Šis pasiūlymas – tai koordinavimo priemonė, kurios galima imtis tik Bendrijos lygmeniu. Valstybės narės ir toliau yra atsakingos už savo socialinės apsaugos sistemų organizavimą ir finansavimą. Taigi, pasiūlymas atitinka subsidiarumo principą. |Proporcingumo principas |331 | Pasiūlymas atitinka proporcingumo principą dėl toliau nurodytų priežasčių. Pasiūlymu užtikrinamos vienodos socialinės apsaugos sistemų koordinavimo sąlygos Bendrijos ir trečiųjų šalių piliečiams valstybėse narėse. Juo siekiama supaprastinti ir išaiškinti teisines taisykles, taikomas šioje srityje Bendrijoje gyvenantiems pastarosios grupės piliečiams. Reglamentas buvo pasirinktas kaip geriausiai tinkanti priemonė tikslui pasiekti. |332 | Šiuo pasiūlymu siekiama tik suderinti Bendrijos nuostatas dėl socialinės apsaugos sistemų koordinavimo, taikomo teisėtai ES gyvenantiems trečiųjų šalių piliečiams, su nuostatomis, taikomomis Bendrijos piliečiams. Finansinės ir administracinės su nuostatų įgyvendinimu susijusios išlaidos liks proporcingos minėtiems tikslams. Priešingu atveju dėl nesuderintų nuostatų kiltų sudėtinga administracinė situacija, dėl kurios valstybių narių socialinės apsaugos įstaigos patirtų papildomų administracinių išlaidų. |Pasirinktos priemonės |341 | Siūloma(-os) priemonė(-ės): reglamentas. |342 | Kitos priemonės būtų netinkamos dėl toliau išvardytų priežasčių. Šiuo pasiūlymu siekiama pakeisti Reglamentą (EB) Nr. 859/2003. Koordinavimo reglamentas, pasirinktas siekiant išsaugoti socialinės apsaugos teises teisėtai ES gyvenantiems ir su tarpvalstybiniais reikalais susiduriantiems trečiųjų šalių piliečiams, atitinka siekiamą tikslą, teisės aktų leidžiamosios valdžios nustatytą Sutarties 63 straipsnio 4 punkte. |POVEIKIS BIUDžETUI |409 | Pasiūlymas neturi jokio poveikio Bendrijos biudžetui. |PAPILDOMA INFORMACIJA |510 | Supaprastinimas |511 | Pasiūlymu supaprastinamos valdžios institucijoms (nacionalinėms arba ES) taikomos administracinės procedūros. |513 | Pasiūlymu supaprastinamos valdžios institucijoms ir privatiems subjektams ar asmenims taikomos administracinės procedūros. Šiame pasiūlyme leidžiama, kad trečiųjų šalių piliečiams būtų taikomos tokios pačios nuostatos dėl socialinės apsaugos koordinavimo kaip ir Bendrijos piliečiams. |520 | Galiojančių teisės aktų panaikinimas Priėmus pasiūlymą, bus panaikintos kai kurios teisės aktų nuostatos. |Persvarstymo, pakeitimo, laikino galiojimo sąlyga. |533 | Pasiūlyme yra numatyta, kad viso teisės akto arba jo dalies galiojimas automatiškai baigiasi, jeigu įvykdomos iš anksto nustatytos sąlygos. |570 | Išsamus pasiūlymo aiškinimas pagal skyrius ar straipsnius 1 straipsnis Šiuo straipsniu siekiama taikyti Reglamento (EB) Nr. 883/04 ir jo įgyvendinimo reglamento nuostatas trečiųjų šalių piliečiams, kuriems, remiantis 2 straipsniu, jos netaikomos dėl jų pilietybės. Iš tikrųjų kai kurioms trečiųjų šalių piliečių grupėms šios nuostatos jau taikomos. Tai asmenys be pilietybės, pabėgėliai, taip pat šeimos nariai ir maitintojo (Bendrijos piliečio) netekę asmenys, kaip tai nustatyta šiame reglamente. Trečiųjų šalių piliečiai, kuriems taikomas šis pasiūlymas, turi teisėtai gyventi bet kurios valstybės narės teritorijoje, vadinasi, turėti teisę laikinai ar nuolat ten gyventi. Trečiųjų šalių pilietis, norėdamas pasinaudoti reglamento teikiamais privalumais kitoje valstybėje narėje, nebūtinai turi gyventi toje valstybėje, bet gali būti į ją atvykęs laikydamasis nacionalinės teisės dėl atvykimo ir apsigyvenimo šioje valstybėje. Nuoroda į Reglamento (EB) Nr. 883/04 nuostatas yra dinamiška, siekiant, kad reglamento nuostatos būtų taikomos nurodytiems asmenims pagal atitinkamu momentu galiojančią redakciją įtraukiant galimus vėlesnius pakeitimus. 2 straipsnis Šiame straipsnyje numatomos pereinamojo laikotarpio nuostatos, apsaugančios asmenis, kuriems taikomas šis reglamentas, ir užtikrinančios, kad jie nepraras teisių jam įsigaliojus. |F-7851 |1.  2007/0152 (CNS)PasiūlymasTARYBOS REGLAMENTASišplečiantis Reglamento (EB) Nr. 883/2004 ir Reglamento (EB) Nr. [...] nuostatų taikymą trečiųjų šalių piliečiams, kuriems jos dar netaikomos dėl jų pilietybėsEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 63 straipsnio 4 dalį,atsižvelgdama į Komisijos pasiūlymą[1],atsižvelgdama į Parlamento nuomonę[2],atsižvelgdama į Europos ekonomikos ir socialinių reikalų komiteto nuomonę[3],atsižvelgdami į Regionų komiteto nuomonę[4],kadangi:2.  Po neeilinio susitikimo Tamperėje 1999 m. Europos Parlamentas[5], Taryba ir Europos ekonomikos ir socialinių reikalų komitetas[6] pasisakė už geresnę teisėtai kurioje nors valstybėje narėje gyvenančių trečiųjų šalių piliečių integraciją jiems suteikiant vienodas teises, kiek galima artimesnes toms, kuriomis naudojasi Europos Sąjungos piliečiai.3.  Galiausiai, Teisingumo ir Vidaus Reikalų Taryba 2005 m. gruodžio 1 d. vykusiame posėdyje pabrėžė, kad Europos Sąjunga turi užtikrinti vienodas sąlygas teisėtai valstybių narių teritorijoje gyvenantiems trečiųjų šalių piliečiams ir kad aktyvesne integracijos politika būtų siekiama suteikti jiems teises ir pareigas, prilygintinas ES piliečių teisėms ir pareigoms.4.  2003 m. gegužės 14 d. Tarybos reglamentas (EB) Nr. 859/2003 išplėtė Reglamento (EEB) Nr. 1408/71 ir Reglamento (EEB) Nr. 574/72 dėl įstatymuose nustatytos socialinės apsaugos sistemos koordinavimo valstybėse narėse nuostatų taikymą trečiųjų šalių piliečiams, kuriems jos dar netaikomos dėl jų pilietybės[7].5.  2004 m. balandžio 29 d. Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo[8] pakeičia Reglamentą (EEB) Nr. 1408/71. Reglamentas (EB) Nr. [...][9] pakeičia Reglamentą (EEB) Nr. 574/72. Reglamentas (EEB) Nr. 1408/71 ir Reglamentas (EEB) Nr. 574/72 panaikinami nuo Reglamento (EB) Nr. 883/04 ir Reglamento (EB) Nr. [...] taikymo dienos.6.  Reglamentu (EB) Nr. 883/2004 ir jo įgyvendinimo reglamentu atnaujinamos ir žymiai supaprastinamos koordinavimo taisyklės apdraustiesiems asmenims ir socialinės apsaugos institucijoms. Institucijose atnaujintu koordinavimu siekiama pagreitinti ir palengvinti duomenų dėl teisių į išmokas apdraustiesiems asmenims tvarkymą ir sumažinti atitinkamas administracines išlaidas.7.  Kad būtų išvengta sudėtingų riboto asmenų skaičiaus grupės teisinių ir administracinių reikalų tvarkymo jų darbdavių ir nacionalinių socialinės apsaugos institucijų naudai, svarbu naudoti tik vieną teisinę koordinavimo priemonę, visiškai pasinaudojant atnaujinimais ir supaprastinimais socialinės apsaugos srityje, įvestais Reglamentu (EB) Nr. 883/2004 ir jo įgyvendinimo reglamentu.8.  Todėl reikėtų priimti teisinę priemonę, kuria pakeičiamas Reglamentas (EB) Nr. 859/2003 ir kuria siekiama Reglamento (EB) Nr. 1408/71 taikymą pakeisti Reglamento (EEB) Nr. 883/2004 taikymu.9.  Reglamento (EB) Nr. 883/2004 ir Reglamento (EB) Nr. […] taikymas trečiųjų šalių piliečiams, kuriems šios nuostatos dar netaikomos dėl jų pilietybės nesuteikia jiems jokios teisės atvykti, laikinai gyventi ar apsigyventi valstybėje narėje arba galimybės patekti į jos darbo rinką.10.  Reglamento (EB) Nr. 883/2004 ir Reglamento (EB) Nr. […] nuostatos pagal šį reglamentą bus taikomos tik tuomet, kai suinteresuotas asmuo jau teisėtai gyvena kurios nors valstybės narės teritorijoje. Dėl to teisėtas gyvenimas yra šių nuostatų taikymo išankstinė sąlyga.11.  Reglamento (EB) Nr. 883/2004 ir Reglamento (EB) Nr. […] nuostatos netaikomos tais atvejais, kai visi jo elementai susiję tik su viena valstybe nare. Taip yra trečiosios šalies piliečio, turinčio sąsajų tik su trečiąja šalimi ir viena valstybe nare, atveju.12.  Teisės į bedarbio išmoką, kaip nustatyta Reglamento (EB) Nr. 883/71 64 straipsnyje, išsaugojimas priklauso nuo to, ar asmuo yra registruotas kiekvienos valstybės narės, į kurią jis atvyksta, įdarbinimo tarnybose kaip darbo ieškantis asmuo. Dėl to šios nuostatos gali būti taikomos trečiosios šalies piliečiui tik tuo atveju, jeigu jis turi teisę, kai kuriais atvejais suteiktą pagal jo leidimą gyventi arba pagal ilgalaikio gyventojo statusą, užsiregistruoti valstybės narės, į kurią jis atvyksta, įdarbinimo tarnybose kaip darbo ieškantis asmuo ir teisę legaliai dirbti joje.13.  Kadangi Reglamentas (EB) Nr. 859/03 panaikinamas nuo Reglamento (EB) Nr. 883/04 ir Reglamento (EB) Nr. [...] taikymo dienos, reikėtų priimti pereinamojo laikotarpio nuostatas, skirtas apsaugoti amenis, kuriems taikomas šis reglamentas, ir išvengti, kad jie prarastų teises dėl reglamento įsigaliojimo.14.  Šis reglamentas nepažeidžia teisių ir įsipareigojimų, numatytų tarptautiniuose susitarimuose su trečiosiomis šalimis, kuriuose Bendrija yra susitariančioji šalis ir kuriais suteikiamos socialinės apsaugos lengvatos.15.  Kadangi siūlomo veiksmo tikslų valstybės narės negali deramai pasiekti dėl tarpvalstybinių atvejų, o Bendrija dėl siūlomo veiksmo masto gali juos pasiekti geriau, Bendrija gali imtis priemonių pagal Sutarties 5 straipsnyje išdėstytą subsidiarumo principą. Pagal proporcingumo principą, nustatytą tame pačiame straipsnyje, šis reglamentas neapima daugiau nei yra būtina siekiant šių tikslų.16.  Pagal Europos Sąjungos sutarties ir Europos bendrijos steigimo sutarties Protokolo dėl Danijos pozicijos 1 ir 2 straipsnius, Danija nedalyvauja priimant šį reglamentą ir todėl jis nėra jai privalomas ar taikytinas.PRIĖMĖ ŠĮ REGLAMENTĄ:1 straipsnisReglamento (EB) Nr. 883/04 ir Reglamento (EB) Nr. […] nuostatos taikomos trečiųjų šalių piliečiams, kuriems jos dar nėra taikomos tik dėl jų pilietybės, o taip pat jų šeimos nariams ir maitintojo netekusiems asmenims, jeigu jie teisėtai gyvena valstybės narės teritorijoje ir jų padėtis yra tokia, kai visi elementai nėra susiję su viena valstybe nare.2 straipsnis17.  Šis reglamentas nesukuria jokių teisių laikotarpio iki 2003 m. birželio 1 d. atžvilgiu.18.  Atsižvelgiant į šio straipsnio 1 dalies nuostatas, bet kuris draudimo laikotarpis, o, kai kuriais atvejais, bet kuris darbo pagal darbo sutartį, savarankiško darbo ar nuolatinio gyvenimo laikotarpis, įgytas pagal valstybės narės teisės aktus iki šio reglamento taikymo dienos, įskaitomas teisėms, įgytoms pagal šio reglamento nuostatas, nustatyti.19.  Atsižvelgiant į šio straipsnio 1 dalies nuostatas, teisė pagal šį reglamentą įgyjama net ir tuo atveju, jeigu ji susijusi su draudžiamuoju įvykiu, įvykusiu iki šio reglamento taikymo datos.20.  Bet kuri išmoka, nepaskirta arba sustabdyta dėl suinteresuotojo asmens pilietybės arba gyvenamosios vietos pastarojo prašymu, skiriama arba atnaujinama nuo 2003 m. birželio 1 d., tačiau tik tuo atveju, jeigu teisės į išmoką, pagal kurias jos buvo sumokėtos, nesuteikia teisės gauti vienkartinio mokėjimo.21.  Asmenų, kuriems iki 2003 m. birželio 1 d. buvo paskirta pensija, teisės gali būti peržiūrėtos jų prašymu, atsižvelgiant į šio reglamento nuostatas.3 straipsnisŠis reglamentas įsigalioja trečią dieną po jo paskelbimo Europos Sąjungos oficialiajame leidinyje .Jis taikomas nuo Reglamento (EB) Nr. 883/2004 įgyvendinimo reglamento įsigaliojimo dienos.Nuo šios datos panaikinamas Reglamentas (EB) Nr. 859/2003.Šis reglamentas privalomas visas ir tiesiogiai taikomas visose valstybėse narėse.Priimta Briuselyje, […]Tarybos varduPirmininkas [1] OL C […], […], p. […].[2] OL C […], […], p. […].[3] OL C […], […], p. […].[4] OL C […], […], p. […].[5] OL C 154, 2000 6 5, p. 63.[6] OL C 339, 1991 11 31, p. 82.[7] OL L 124, 2003 5 20, p. 1.[8] OL L 166, 2003 4 30 , p. 1.[9] OL L